
ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 177 
Κανονισμός καταλληλότητας οχηματαγωγών πλοίων και 
συμπληρωματικές διατάξεις για την εφαρμογή της 
Οδηγίας 98/18/ΕΚ (Πρόσθετα και ισοδύναμα μέτρα 
και εξαιρέσεις Ε/Γ που εμπίπτουν στο πεδίο της οδη¬ 
γίας 98/18/ΕΚ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 4473/1965 “περί 
ελέγχου της ναυσιπλοΐας, επιθεωρήσεως εμπορικών 
πλοίων και άλλων τινών διατάξεων” (ΑΊ02). 

2. Τις διατάξεις του άρθρου 36 παράγραφος 2 του Ν.Δ. 
187/1973 «Περί Κώδικος Δημοσίου Ναυτικού Δικαίου» (Α261). 

3. Τις διατάξεις του π.δ. 206/87 «Καθιέρωση διαδικα¬ 
σίας πληροφόρησης στον τομέα των προτύπων και τεχνι¬ 
κών κανονισμών σε συμμόρφωση προς την οδηγία 
83/189/ΕΟΚ της 28-3-1983 του Συμβουλίου των Ε.Κ. (Ε 
109/26-4-1983)» (Α' 94) όπως αυτό τροποποιήθηκε με το 
π.δ. 523/88 (Α 236) και το π.δ. 48/96 (Α' 44), τα οποία αντί¬ 
στοιχα προσάρμοσαν την Ελληνική νομοθεσία προς τις 
διατάξεις των οδηγιών 88/182/ΕΟΚ (Ε 81/26-3-1988) και 
94/10/ΕΚ (ΕΕ 100/19-4-94). 

4. Το άρθρο 29 Α'του Ν. 1558/1985, «Κυβέρνηση και κυ¬ 
βερνητικά όργανα» (Α' 137) που προστέθηκε με το άρθρο 
27 του ν. 2081/1992 (Α 154) όπως αντικαταστάθηκε με το 
άρθρο 1 παρ. 2α του Ν. 2469/1997 (Α'38). 

5. Το άρθρο 1 παρ. 1 και 2 του Ν. 1338/1983 (Α' 34), 
όπως οι διατάξεις αυτές τροποποιήθηκαν με το άρθρο 6 
του Ν. 1440/84 (Α' 70), και το άρθρο 3 του Ν. 1338/1983, 
όπως αντικαταστάθηκε μετο άρθρο 65 του Ν. 1892/1999 
(Α' 101). 

6. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

7. Την 341/15-9-99 γνωμοδότηση του Συμβουλίου 
Εμπορικού Ναυτικού. 

8. Την 129/6-3-2000 γνωμοδότηση του Συμβουλίου της 
Επικράτειας μετά από πρόταση των Υπουργών Εμπορι¬ 
κής Ναυτιλίας και Εθνικής Οικονομίας, αποφασίζουμε : 

Αρθρο Πρώτο 

1. Τίθεται σε εφαρμογή ο Κανονισμός για την καταλλη¬ 
λότητα των οχηματαγωγών πλοίων καθώς και οι συμπλη¬ 
ρωματικές διατάξεις για την εφαρμογή της οδηγίας 


98/18/ΕΚ (Πρόσθετα και ισοδύναμα μέτρα και εξαιρέσεις 
Ε/Γ που εμπίπτουν στο πεδίο της οδηγίας 98/18/ΕΚ). 

2. Το κείμενο του Κανονισμού καταλληλότητας οχημα¬ 
ταγωγών πλοίων παρατίθεται ως ΜΕΡΟΣ Α' των δε συ¬ 
μπληρωματικών διατάξεων για την εφαρμογή της οδη¬ 
γίας 98/18/ΕΚ ως ΜΕΡΟΣ Β. 

ΜΕΡΟΣ Α' 

ΚΑΝΟΝΙΣΜΟΣ ΓΙΑ ΤΗΝ ΚΑΤΑΛΛΗΛΟΤΗΤΑ 
ΤΩΝ ΟΧΗΜΑΤΑΓΩΓΩΝ ΠΛΟΙΩΝ 

ΚΕΦΑΛΑΙΟ I 

Άρθρο 1 
Ορισμοί 

Στον Κανονισμό αυτό, εκτός εάν αλλιώς ειδικά ορίζεται, 
νοείται: 

(α) “Υπουργός”: Ο Υπουργός Εμπορικής Ναυτιλίας. 

(β) “Κ.Ε.Ε.Π”: Ο Κλάδος Ελέγχου Εμπορικών Πλοίων 
του Υπουργείου Εμπορικής Ναυτιλίας. 

(γ) “Επιβατηγό πλοίο” (Ε/Γ): Κάθε πλοίο που μεταφέρει 
περισσότερους από δώδεκα (12) επιβάτες. 

(δ) “Φορτηγό πλοίο” (Φ/Γ): Κάθε πλοίο που δεν είναι επι¬ 
βατηγό. 

(ε) “Οχηματαγωγό πλοίο» (Ο/Γ) : Κάθε πλοίο που από 
κατασκευή ή μετασκευή και από την διάταξη και το μέγε¬ 
θος των χώρωντου προορίζεται κατά κύριο σκοπό για την 
παραλαβή και μεταφορά οχημάτων που εισέρχονται και 
εξέρχονται μετά ίδια τους μέσα ή με ρυμούλκηση. 

(στ) “Επιβατηγό - Οχηματαγωγό” (Ε/Γ-0/Γ):Κάθε οχη¬ 
ματαγωγό πλοίο που μεταφέρει περισσότερους από δώ¬ 
δεκα (12) επιβάτες. 

(ζ) “Φορτηγό - Οχηματαγωγό” (Φ/Γ-Ο/Γ): Κάθε οχημα¬ 
ταγωγό πλοίο που δεν είναι επιβατηγό. 

(η) “Οχηματαγωγό πλοίο κλειστού τύπου”: Το οχημα¬ 
ταγωγό πλοίο που διαθέτει σε όλο το μήκος του κυρίου 
καταστρώματος κλειστή υπερκατασκευή σύμφωνα με τις 
απαιτήσεις της παρ. 10 (β) του Κανονισμού 3 της Διε¬ 
θνούς Σύμβασης περί Γραμμών Φόρτωσης 1966. 

(θ) “Οχηματαγωγό πλοίο ανοικτού τύπου”: Κάθε οχη¬ 
ματαγωγό πλοίο που δεν είναι κλειστού τύπου. 

(ι) “Κλειστοί χώροι οχημάτων”: Οι κλειστοί χώροι φορ¬ 
τίου ΒΟ-ΠΟ (οΙοεβά γο-γο οαΓρο εραοοε) όπως αυτοί ορί¬ 
ζονται στη Δ.Σ. ΠΑΑΖΕΘ”(30ΕΑ3) 

(ια) “Επιβάτης”: Κάθε πρόσωπο που επιβαίνει στο πλοίο 
εκτός από τον Πλοίαρχο, τα μέλη του πληρώματος και τα 
κάτω του ενός έτους παιδιά. 

(ιβ) “Πλήρωμα”: Το σύνολο των προσώπων που είναι ναυ¬ 
τολογημένα στο πλοίο ή χρησιμοποιούνται ή απασχολού¬ 
νται χωρίς να είναι ναυτολογημένα με οποιοδήποτε τρόπο 
και με οποιαδήποτε ιδιότητα στο πλοίο για τις ανάγκες του. 

(ιγ) “Επιβαίνοντες”: Ο Πλοίαρχος, το πλήρωμα και οι 
επιβάτες. 

(ιδ) “Δ.Σ. ΠΑΑΖΕΘ”(30Ι_Α3): Η Διεθνής Σύμβαση «Περί 
Ασφ αλε ίαςτηςΑνθρωπίνηςΖωήςΕνΘαλάσση»που ισχύ - 
ει κάθε φορά. 

(ιε) “Δ.Σ. Γ.Φ.” (ΙΟΙ-1-): Η Διεθνής Σύμβαση “Περί Γραμ- 
μών Φορτώσεως”, όπως αυτή εκάστοτε ισχύει. 

(ιστ) “Καιροστεγής”: Ο χώρος στον οποίο εμποδίζεται 
η είσοδος νερού σε οποιαδήποτε κατάσταση θάλασσας. 

(ιζ) “Νηογνώμονας”: Ο αναγνωρισμένος οργανισμός 
σύ μφωνα με την Οδηγία 94/57/ΕΚτου Συ μβουλίου της 24- 
11-94 που ενσωματώθηκε στο εθνικό δίκαιο με το π.δ. 
32/97 (Α 35). 

ΚΕΦΑΛΑΙΟ II 
ΓΕΝΙΚΕΣ ΑΠΑΙΤΗΣΕΙΣ 

Άρθρο 2 
Εφαρμογή 

Το Κεφάλαιο αυτό εφαρμόζεται σε όλα τα οχηματαγω¬ 
γά πλοία με ελληνική σημαία ανεξάρτητα από την ημερο¬ 
μηνία θέσης της τρόπιδάς τους. 

Άρθρο 3 

Ενδιαίτηση πληρώματος και επιβατών 

1. Για την ενδιαίτηση του πληρώματος των οχηματαγω¬ 
γών πλοίων εφαρμόζονται οι διατάξεις του Κανονισμού 
που ισχύει κάθε φορά για τον τομέα αυτό. 

2. Για την ενδιαίτηση και τον αριθμό επιβατών των Ε/Γ- 
Ο/Γ πλοίων εφαρμόζονται οι διατάξεις του Κανονισμού 
που ισχύει κάθε φορά για τον τομέα αυτό. 

3. Σε κάθε Ε/Γ-Ο/Γ πλοίο ανοικτού τύπου που ναυπηγεί¬ 
ται ή μετασκευάζεται μετά την ημερομηνία έναρξης 
ισχύος του διατάγματος αυτού το εμβαδόν σε τετραγωνι¬ 
κά μέτρα (πι 2 ) της επιφάνειας των χώρων ενδιαίτησης 
επιβατών (Ε.Χ.Ε.Ε.) πρέπει να είναι τουλάχιστον ίσο με 
αυτό που προκύπτει από την ακόλουθη σχέση του εμβα- 
δού αυτού προς το εμβαδόν σε τετραγωνικά μέτρα (πι 2 ) 
της επιφάνειαςτου χώρου οχημάτων (Ε.Χ.Ο.) ανάλογα με 
τους εκτελούμενους από το πλοίο πλόες με την επιφύλα¬ 
ξη της επόμενης παραγράφου 4: 

(α) Γ ια πλοία που εκτελούν πλόες μέχρι 10 ν.μ.: 

Ε.Χ.Ε.Ε. χειμώνα >= 0,225 χ Ε.Χ.Ο. 

Ε.Χ.Ε.Ε. θέρους > = 0,450 χ Ε.Χ.Ο. 

(β) Γ ια πλοία που εκτελούν πλόες μέχρι 30 ν.μ.: 

Ε.Χ.Ε.Ε. χειμώνα > = 0,280 χ Ε.Χ.Ο. 

Ε.Χ.Ε.Ε. θέρους > = 0,560 χ Ε.Χ.Ο. 

(γ) Γ ια πλοία που εκτελούν πλόες μέχρι 80 ν.μ.: 

Ε.Χ.Ε.Ε. χειμώνα > = 0,370 χ Ε.Χ.Ο. 

Ε.Χ.Ε.Ε. θέρους > = 0,740 χ Ε.Χ.Ο. 

4. Οι παραπάνω σχέσεις για τον υπολογισμό των επιφα¬ 
νειών χώρων ενδιαίτησης που απαιτούνται για επιβάτες 
χειμώνα ή θέρους δεν εφαρμόζονται στις περιπτώσεις 
που οι μέγιστοι επιτρεπόμενοι από διοικητικές αποφάσεις 
αριθμοί επιβατών χειμώνα ή θέρους είναι μικρότεροι από 
αυτούς που προκύπτουν από τις παραπάνω σχέσεις. 

Άρθρο 4 

Μέσα αποεπιβίβασης επιβατών 

Η από-επιβίβαση των επιβατών στους χώρους ενδιαίτη¬ 
σης, μέσα από τους κλειστούς χώρους οχημάτων των Ε/Γ - 


Ο/Γ πλοίων, που η τρόπιδά τους τέθηκε ή η μετασκευή 
τους σε Ο/Γ άρχισε την 1 -9-1988 πρέπει να γίνεται με ειδι¬ 
κές κλίμακες κατασκευασμένες για το σκοπό αυτό. Οι κλί¬ 
μακες αυτές πρέπει να βρίσκονται έξω από τους κλειστούς 
χώρους οχημάτων ή πολύ κοντά στις εισόδους τους. 

Αρθρο 5 

Ύψος πλευρικών τοιχωμάτων, διάδρομοι 

και λεπτομέρειες σχετικά με την καταμέτρηση Ο/Γ 

πλοίων ανοικτού τύπου που εκτελούν αποκλειστικά 
πλόες εσωτερικού 

1. (α) Ε/Γ-Ο/Γ πλοία ανοικτού τύπου, πρέπει να έχουν 
πλευρικάτοιχώματαύψουςτουλάχιστον0.70μέτραπάνω 
από το κατάστρωμα οχημάτων , στην οροφή των οποίων 
να υπάρχει διάδρομος καθαρού ωφέλιμου πλάτους του¬ 
λάχιστον 0.90 μέτρα απαλλαγμένος από κάθε εμπόδιο για 
την άνετη και ασφαλή διέλευση των αποεπιβιβαζόμενων. 

Το παραπάνω πλάτος μπορεί να μειωθεί σε ποσοστό 
10% σε ορισμένα σημεία που κατασκευαστικές απαιτή¬ 
σεις το επιβάλλουν, όπως π.χ. η τοποθέτηση δοκών για 
την στήριξη των υπερκατασκευών κ.λ.π. 

(β) Η ύπαρξη των πιο πάνω διαδρόμων δεν απαιτείται, 
εάν διατίθενται άλλοι εναλλακτικοί τρόποι ασφαλούς 
από-επιβίβασης αποδεκτοί από τον ΚΕΕΠ, όπως π.χ. προ- 
στατευμένοι διάδρομοι, εξωτερικές κλίμακες κ.λ.π. 

2. (α) Ο χώρος οχημάτων των οχηματαγωγών πλοίων 
ανοικτού τύπου που περικλείεται από τα πλευρικά τοιχώ¬ 
ματα, δεν συμπεριλαμβάνεται στην ολική χωρητικότητα. 

(β) Στα Ο/Γ ανοικτού τύπου, η χωρητικότητα των δεξα¬ 
μενών έρματος, που βρίσκονται κάτω από το κατάστρω¬ 
μα καταμέτρησης και χρησιμοποιούνται αποκλειστικά για 
το σκοπό αυτό, εξαιρείται από την ολική χωρητικότητα 
μέχρι ποσοστού 20% της πριν από κάθε εξαίρεση ολικής 
χωρητικότητας. 

Άρθρο 6 

Καταλληλότητα οχημάτων 

1. Τα φορτηγά οχήματα μικτού βάρους μεγαλυτέρου 
των 3,5 τόνων και τα βυτιοφόρα οχήματα που μεταφέ¬ 
ρουν υγρά καύσιμα ή άλλα επικίνδυνα φορτία ανεξάρτη¬ 
τα από το μικτό βάρος τους, πρέπει να παρέχουν δυνατό¬ 
τητα πρόσδεσής τους με τα μέσα έχμασης του πλοίου, 
σύμφωνα με τις διατάξεις του εκάστοτε ισχύοντος Γενι¬ 
κού Κανονισμού Λιμένος «Περί φόρτωσης οχημάτων στα 
οχηματαγωγά πλοία». 

2. Ο Πλοίαρχος του πλοίου δύναται ν’ απαγορεύει την 
φόρτωση οχημάτων τα οποία δεν παρέχουν την δυνα¬ 
τότητα της προηγούμενης παραγράφου και αποτελούν 
κίνδυνο για την ασφάλεια του πλοίου και των επιβαινό- 
ντων. 

Άρθρο 7 

Παραμονή επιβατών σε οχήματα 
κατά τη διάρκεια του πλου 

Η παραμονή επιβατών κατά τη διάρκεια του πλου σε πα¬ 
ντός είδους οχήματα (αυτοκινούμεναή μη) απαγορεύεται 
με την επιφύλαξη της επόμενης παραγράφου του άρ¬ 
θρου αυτού. 

Η παραμονή επιβατών σε αυτοκινούμενα ή ρυμουλκού- 
μενα τροχόσπιτα (οαπιρθΓε) επιτρέπεται κατά τον πλου 
Ε/Γ-Ο/Γ πλοίων βραχέων διεθνών πλόων με τις προϋπο¬ 
θέσεις του Παραρτήματος III και μόνον κατά την θερινή 
περίοδο, δηλ από 1ης Απριλίου μέχρι και την 31η Οκτω¬ 
βρίου. 

ΚΕΦΑΛΑΙΟ III 

Απαιτήσεις για την καταλληλότητα των οχηματαγωγών 
πλοίων με ελληνική σημαία που δεν εμπίπτουν 
στο πεδίο εφαρμογής της Οδηγίας 98/18/ΕΚ 

ΤΜΗΜΑI 

ΓΕΝΙΚΑ 

Αρθρο 8 

Εφαρμογή 

1. Το Κεφάλαιο αυτό εφαρμόζεται ανεξάρτητα από την 
ημερομηνία θέσης της τρόπιδάς τους σε όλα τα φορτηγά 
οχηματαγωγά πλοία με ελληνική σημαία και σε όσα επι¬ 
βατηγό οχηματαγωγά με ελληνική σημαία δεν εμπίπτουν 
στο πεδίο εφαρμογής της Οδηγίας 98/18/ΕΚ του Συμ¬ 
βουλίου της 17-3-1998 σύμφωνα με τα άρθρα 3 και 4 αυ¬ 
τής, εκτός εάν διαφορετικά ρητά ορίζεται. 

θέματα που δεν ρυθμίζονται από αυτόν τον κανονισμό, 
ρυθμίζονται από τις διατάξεις των σχετικών με αυτά Κα¬ 
νονισμών που ισχύουν κάθε φορά. 

Άρθρο 9 

Ορισμοί 

(α) “Διεθνής πλους”: Ο πλους από λιμάνι χώρας στην 
οποία η Δ.Σ. ΠΑΑΖΕΘ εφαρμόζεται προς λιμάνι εκτός της 
χώρας αυτής και αντίστροφα. 

(β) “Βραχύς διεθνής πλους”: Ο διεθνής πλους κατά την 
διάρκεια του οποίου το πλοίο δεν απομακρύνεται περισ¬ 
σότερο από 200 μίλια από λιμάνι ή τόπο όπου οι επιβάτες 
και το πλήρωμα μπορούν να παραμείνουν με ασφάλεια. 
Τόσο η απόσταση μεταξύ του τελευταίου λιμανιού προ¬ 
σέγγισης στη χώρα έναρξης του ταξιδιού και του τελικού 
λιμανιού προορισμού , όσο και το ταξίδι επιστροφής δεν 
υπερβαίνουν τα 600 μίλια. Τελικό λιμάνι προορισμού είναι 
το τελευταίο λιμάνι προσέγγισης , κατά το προγραμματι¬ 
σμένο ταξίδι, από το οποίο το πλοίο αρχίζει το ταξίδι επι¬ 
στροφής στη χώρα στην οποία το ταξίδι άρχισε. 

(γ) “Πλους μεγάλης ακτοπλοΐας”: Ο πλους μεταξύ ελ¬ 
ληνικών λιμανιών εφόσον δεν εντάσσεται σε μία από τις 
κατωτέρω κατηγορίες. 

(δ) “Πλους μικρής ακτοπλοΐας”: Ο πλους μεταξύ ελλη¬ 
νικών λιμανιών κατά τον οποίο το πλοίο ακολουθώντας 
την συντομότερη δυνατή πορεία δεν απομακρύνεται από 
τις ακτές περισσότερο από 20 ναυτικά μίλια. 

(ε) “Πλους περιορισμένης έκτασης”: Ο πλους μεταξύ 
ελληνικών λιμανιών μέσα στον ίδιο ή συνεχόμενο με αυ¬ 
τόν κόλπο, ή ο πλους μέσα σε προστατευμένη περιοχή. 

(στ) “Τοπικός πλους”: Ο πλους μεταξύ ελληνικών λιμα- 
νιών ή όρμων του οποίου η συνολική διαδρομή δεν είναι 
μεγαλύτερη από 6 ναυτικά μίλια . 

(ζ) “Προστατευμένες περιοχές”, “εποχιακά προστα- 
τευμένες περιοχές” και “ειδικά προστατευμένες περιο¬ 
χές”: Οι περιοχές που κατονομάζονται στο άρθρο 10 του 
Κανονισμού αυτού ή καθορίζονται κάθε φορά σύμφωνα 
με τη διαδικασία του ιδίου άρθρου. 

Για τις εποχιακά προστατευμένες περιοχές, ως θέρος 
νοείται η χρονική περίοδος από 1ης Απριλίου μέχρι και 
31ης Οκτωβρίου και ως χειμώνας η χρονική περίοδος από 
1ης Νοεμβρίου μέχρι και 31ης Μαρτίου εκάστου έτους. 

Άρθρο 10 

Προστατευμένες ή εποχιακά προστατευμένες 
ή ειδικά προστατευμένες περιοχές πλου 

Περιοχές πλου οι οποίες συγκεντρώνουν τα χαρακτηρι¬ 
στικά και ανταποκρίνονται στα κριτήρια των παραγράφων 


1,2 και3του Παραρτήματος I, μπορούννα χαρακτηριστούν 
, ανάλογα με την περίπτωση , προστατευμένες ή εποχιακά 
προστατευμένες ή ειδικά προστατευμένες περιοχές πλου. 

Ο χαρακτηρισμός μιας περιοχής πλου ως προστατευ- 
μένης ή εποχιακά προστατευμένης ή ειδικά προστατευ- 
μένης, συντελείται με απόφαση του Υπουργού, σύμφωνα 
με τις προϋποθέσεις και τη διαδικασία αυτού του άρθρου 
και του Παραρτήματος I. 

Με αποφάσεις επίσης του Υπουργού κωδικοποιούνται 
οι παραπάνω περιοχές, καθώς και αυτές που έχουν χαρα¬ 
κτηριστεί “Προησπισμένες” σύμφωνα μετηνπροϊσχύσα- 
σα νομοθεσία. 

Οι αποφάσεις της παραγράφου 2 του άρθρου αυτού 
πρέπει να περιλαμβάνουν για κάθε περιοχή πλου τις διευ¬ 
θύνσεις και τις αντίστοιχες εντάσεις ανέμων που δημιουρ¬ 
γούν σημαντικό ύψος κύματος μεγαλύτερο του 1,5 μέτρου. 

Η εκτέλεση πλόων Ε/Γ-Ο/Γ ανοικτού τύπου σε ειδικά ή 
εποχιακά προστατευμένες περιοχές πλου , επιτρέπεται 
εφόσον αποβλέπει στην εξυπηρέτηση συγκοινωνιακών 
αναγκών, περιοχών οι οποίες δεν έχουν τακτική σύνδεση 
με Ε/Γ-Ο/Γ πλοία κλειστού τύπου για τη διακίνηση επιβα¬ 
τών και οχημάτων. 

Ε/Γ -Ο/Γ πλοία ανοικτού τύπου στα οποία εγκρίνεται η 
εκτέλεση πλόων σε ειδικά ή εποχιακά προστατευμένες 
περιοχές πλου, σύμφωνα με τις διατάξεις της παραγρά¬ 
φου 4 αυτού του άρθρου, απομακρύνονται υποχρεωτικά 
, εφόσον στην περιοχή αυτή του πλου διατεθούν Ε/Γ -Ο/Γ 
πλοία κλειστού τύπου τα οποία εξυπηρετούν ικανοποιητι¬ 
κά τις συγκοινωνιακές ανάγκες των περιοχών αυτών. Τα 
Ε/Γ-Ο/Γ πλοία ανοικτού τύπου που απομακρύνονται σύμ¬ 
φωνα με τα παραπάνω, απασχολούνται στην εξυπηρέτη¬ 
ση άλλων δρομολογιακών γραμμών της χώρας, ύστερα 
από εκτίμηση των συγκοινωνιακών αναγκών. 

6. Για τις προϋποθέσεις των συγκοινωνιακών αναγκών 
της παραγράφου 4 αυτού του άρθρου αποφαίνεται ο 
Υπουργός, ύστερα από εισήγηση της Γνωμοδοτικής Επι¬ 
τροπής Ακτοπλοϊκών Συγκοινωνιών. 

Ε/Γ-Ο/Γ πλοία ανοικτού τύπου στα οποία εγκρίνεται 
εκτέλεση πλόων σε ειδικά ή εποχιακά προστατευμένες 
περιοχές πλου, σύμφωνα με τις διατάξεις της παραγρά¬ 
φου 4 αυτού του άρθρου, συμμορφώνονται με τις απαι¬ 
τήσεις σε σωστικό και ναυτιλιακό εξοπλισμό που προβλέ- 
πονται για την κατηγορία του πλου τον οποίον εκτελούν. 
(Περιορισμένης εκτάσεως εάν πλέουν εντός του αυτού ή 
συνεχομένων κόλπων, άλλως μικρής ακτοπλοΐας). 

Εποχιακά προστατευμένη περιοχή κατά το θέρος ή τον 
χειμώνα είναι η προστατευμένη περιοχή, που χαρακτηρίζε¬ 
ται σύμφωνα με τις παραγράφους 1,2 και 3 του άρθρου αυ¬ 
τού και ο χαρακτηρισμός της ως προστατευμένης ισχύει μό¬ 
νον για την περίοδο του θέρους ή του χειμώνα αντίστοιχα. 

Αρθρο 11 

Κατηγορίες οχηματαγωγών πλοίων 

Για την εφαρμογή αυτού του Κανονισμού, τα οχηματα¬ 
γωγά πλοία κατατάσσονται στις ακόλουθες κατηγορίες: 

α) Κατηγορία I: Οχηματαγωγά πλοία που εκτελούν διε¬ 
θνείς πλόες οι οποίοι δεν είναι βραχείς διεθνείς πλόες. 

β) Κατηγορία II: Οχηματαγωγά πλοία που εκτελούν 
βραχείς διεθνείς πλόες. 

γ) Κατηγορία III: Οχηματαγωγά πλοία που εκτελούν 
πλόες κατηγορίας μεγάλης ακτοπλοΐας. 

δ) Κατηγορία IV: Οχηματαγωγά πλοία που εκτελούν 
πλόες κατηγορίας μικρής ακτοπλοΐας. 

ε) Κατηγορίαν: Οχηματαγωγάπλοίαπουεκτελούνπλό- 
ες κατηγορίας περιορισμένης έκτασης. 

στ) Κατηγορία VI: Οχηματαγωγά πλοία που εκτελούν πλό- 
ες σε προστατευμένες ή ειδικά προστατευμένες περιοχές. 

ζ) Κατηγορία VII: Οχηματαγωγά πλοία που εκτελούντο- 
πικούς πλόες. 

Άρθρο 12 

Προϋποθέσεις εκτέλεσης πλόων 

Στα οχηματαγωγά πλοία των κατηγοριών I και II εφαρ¬ 
μόζονται οι απαιτήσεις των Διεθνών Συμβάσεων, όπως 
αυτές κυρώνονται από την εθνική νομοθεσία. 

Τα οχηματαγωγά εσωτερικών πλόων των κατηγοριών 
III, IV και V πρέπει να είναι κλειστού τύπου. 

Τα οχηματαγωγά ανοικτού τύπου μπορούν να εκτελούν 
πλόες μόνο: 

(α) Σε προστατευμένες περιοχές. 

(β) Σε ειδικά ή εποχιακά προστατευμένες περιοχές με 
την επιφύλαξη του άρθρου 10 παραγρ. 4, 5 και 7. 

(γ) Τοπικούς. 

4. Οχηματαγωγά πλοία ανοικτού τύπου μπορούν να 
επεκτείνουν τους πλόες τους πέραν αυτών που αναφέρο- 
νται στην προηγούμενη παράγραφο μόνο ως φορτηγά 
πλοία, εφόσον συμμορφώνονται μετις απαιτήσεις του Κε¬ 
φαλαίου III. Η παράγραφος αυτή αναφέρεται στην αξιο- 
πλοία από πλευράς ασφαλείας και μόνον και δεν ρυθμίζει 
θέματα δικαιωμάτων μεταφοράς. 

5. Στα οχηματαγωγά πλοίαπου εκτελούν πλόες μεταξύ λι¬ 
μένων ξένου κράτους, πλην κράτους μέλους της Ευρωπαϊ¬ 
κής Ένωσης ή μεταξύ ελληνικών λιμένων και λιμένων ξένων 
χωρών, πλην κρατών μελών της Ευρωπαϊκής Ένωσης, 
εφαρμόζονται οι διατάξεις αυτού του κανονισμού οι οποίες 
εφαρμόζονται και για τους πλόες εσωτερικού οι οποίοι προ¬ 
σιδιάζουν με τα χαρακτηριστικά των παραπάνω πλόων. 

(α) Με την επιφύλαξη της παραγράφου 3 αυτού του άρ¬ 
θρου, οι πλόες των οχηματαγωγών πλοίων ανοικτού τύ¬ 
που αναστέλλονται όταν οι καιρικές συνθήκες που επι- 
κρατούνή αναμένεται να επικρατήσουν κατάτην διάρκεια 
του πλου δημιουργούν σημαντικό ύψος κύματος μεγαλύ¬ 
τερο από 1,5 μ. 

(β) Οι πλόες των φορτηγών οχηματαγωγών πλοίων 
ανοικτού τύπου τα οποία συμμορφώνονται με τις απαιτή¬ 
σεις του άρθρου 29 αυτού του Κανονισμού και κινούνται 
μέσα σε προστατευμένες ή ειδικά ή εποχιακά προστα¬ 
τευμένες περιοχές πλου, αναστέλλονται σύμφωνα με τις 
διατάξεις του εδαφίου (α) αυτής της παραγράφου, αφού 
όμως προστεθεί ένας βαθμός της κλίμακας ΒΕΑυΡΟΒΤ 
στην αντίστοιχη ένταση κάθε διεύθυνσης ανέμων που δη¬ 
μιουργεί σημαντικό ύψος κύματος μεγαλύτερο του 1,5 
μέτρου, αλλά σε καμιά περίπτωση με ένταση ανέμου, 
οποιοσδήποτε διεύθυνσης, κάτω των 6 βαθμών της κλί¬ 
μακας ΒΕΑυΡΟΒΤ συμπεριλαμβανομένης. 

7. Περιοχές οι οποίες μέχρι την 1-9-88 εξυπηρετούντο 
αποκλειστικά με επιβατηγό οχηματαγωγά πλοία κλειστού 
τύπου, έστω και αν μεταγενέστερα, σύμφωνα με τις δια¬ 
τάξεις της παραγράφου 3 του Παραρτήματος I, χαρακτη¬ 
ριστούν προστατευμένες, θα εξακολουθούν να εξυπηρε¬ 
τούνται αποκλειστικά με επιβατηγό οχηματαγωγά πλοία 
κλειστού τύπου. 

Άρθρο 13 

Τηλεπικοινωνιακά μέσα 

Τα τηλεπικοινωνιακά μέσα των οχηματαγωγών πλοίων 
καθορίζονται σύμφωνα με τις διατάξεις των Κανονισμών 
που ισχύουν κάθε φορά για τον τομέα αυτό. 


Άρθρο 14 
Σωστικά μέσα 

Τα σωστικά μέσα των οχηματαγωγών πλοίων καθορίζο¬ 
νται σύμφωνα με τις διατάξεις του Κανονισμού που ισχύ¬ 
ει κάθε φορά για τον τομέα αυτό. 

Άρθρο 15 

Αποφυγή συγκρούσεως 

1. Τα Ο/Γ πλοία πρέπει να συμμορφώνονται με τις δια¬ 
τάξεις του Κανονισμού “Περί αποφυγής συγκρούσεως εν 
θαλάσση”, που ισχύει κάθε φορά. 

2. Ειδικά στα οχηματαγωγά πλοία ανοικτού τύπου, δεν 
εφαρμόζεται η διάταξη του Κανονισμού της παραπάνω 
παραγράφου που αφορά το ύψοςτου πρωραίου εφίστιου 
φανού. Το ύψος αυτό από το κύριο κατάστρωμα του πλοί¬ 
ου δεν πρέπει να είναι όμως μικρότερο από 6 μέτρα. 

ΤΜΗΜΑ II 

ΚΑΤΑΣΚΕΥΑΣΤΙΚΕΣ ΑΠΑΙΤΗΣΕΙΣ 

Άρθρο 16 
Αντοχή σκάφους 

1. Η αντοχή του σκάφους των Ο/Γ θεωρείται ικανοποιη¬ 
τική εφόσοντο πλοίο κατασκευαστεί ή μετασκευαστεί με 
βάση τους κανονισμούς και τις απαιτήσεις ενός από τους 
Νηογνώμονες, για να εισαχθεί σε κλάση του, ανάλογα με 
την κατηγορία πλόων. 

2. Γιατα Ο/Γ πλοία οποιοσδήποτε κατηγορίας τα οποία 
δενπληρούντιςαπαιτήσειςτηςπαρ. 1 αυτούτου άρθρου, 
πρέπει να υποβάλλονται στον ΚΕΕΠ σχέδια και μελέτες 
με τα οποία μπορεί να αποδεικνύεται ότι η αντοχή είναι 
επαρκής, με βάση τους σχετικούς Κανονισμούς ενός από 
τους Νηογνώμονες ή την εθνική νομοθεσία. 

3. Η υποβολή μελέτης αντοχής στον ΚΕΕΠ δεν είναι 
υποχρεωτική για πλοία που έχουν κατασκευαστεί με σχέ¬ 
δια εγκεκριμένα από Νηογνώμονα έστω και αν δεν έχουν 
ενταχθεί σε κλάση του ή έχουν παύσει να την διατηρούν 
για λόγους που δεν αφορούν την αντοχή , εφόσον έχουν 
υποβληθεί στον ΚΕΕΠ τα σχετικά σχέδια εγκεκριμένα από 
το Νηογνώμονα και το πλοίο ανταποκρίνεται σε αυτά. 

Άρθρο 17 

Αντοχή καταστρώματος οχημάτων 

1. Το βάρος ανά τροχό ή ανά άξονα κάθε οχήματος που 
μεταφέρεται με οχηματαγωγό πλοίο δεν πρέπει να υπερ¬ 
βαίνει το όριο που καθορίζεται από τον ΚΕΕΠ για την 
αντοχή του καταστρώματος των χώρων οχημάτων. 

2. Σε οχηματαγωγά πλοία που είναι εντεταγμένα σε κλά¬ 
ση Νηογνώμονα η αντοχή των καταστρωμάτων καθορίζε¬ 
ται από αυτόν. Στην περίπτωση αυτή πρέπει να υποβάλ¬ 
λεται στον ΚΕΕΠ σχετική βεβαίωση του Νηογνώμονα. 

3. Οχηματαγωγά πλοία που ναυπηγούνται ή μετασκευ¬ 
άζονται με σχέδια εγκεκριμένα από Νηογνώμονα και για 
τα οποία έχει καθοριστεί η αντοχή των καταστρωμάτων 
οχημάτων από το Νηογνώμονα αυτόν δεν υποχρεούνται 
να υποβάλλουν στον ΚΕΕΠ μελέτη αντοχής καταστρώμα¬ 
τος οχημάτων έστω και εάν μετά την αποπεράτωση της 
ναυπήγησης ή μετασκευής τα πλοία δεν ενταχθούν σε 
κλάση του Νηογνώμονα. 

4. Σε όλες τις άλλες περιπτώσεις πρέπει να υποβάλλε¬ 
ται στον ΚΕΕΠ μελέτη αντοχής καταστρωμάτων οχημά¬ 
των με βάση τους Κανονισμούς ενός Νηογνώμονα, συνο- 
δευόμενη από τα απαραίτητα κατασκευαστικά σχέδια. 

5. Η αντοχή του καταστρώματος οχημάτων των οχημα¬ 
ταγωγών πλοίων μπορεί να αυξηθεί με τις ακόλουθες 
προϋποθέσεις: 

(α) Με επίθεση ελασμάτων επί του υπάρχοντος κατα¬ 
στρώματος οχημάτων σε τρόπο που να καλύπτεται ολό¬ 
κληρη η επιφάνειάτου. 

Στις περιπτώσεις αυτές ως πάχος του ελάσματος του 
καταστρώματος λαμβάνεται το άθροισμα του υπάρχο¬ 
ντος και του νέου ελάσματος μειωμένο κατά 10% (π.χ. 
8ΜΜ+6ΜΜ = 14ΜΜ, 14ΜΜ-1.4ΜΜ = 12,6ΜΜ τελικό πά¬ 
χος για τους υπολογισμούς). 

(β) Με επίθεση κατά το διάμηκες επί του υπάρχοντος 
καταστρώματος οχημάτων ελασμάτινων λωρίδων πά¬ 
χους όχι μικρότερου από 75% του υπάρχοντος ελάσμα¬ 
τος καταστρώματος και πλάτους όχι μικρότερου από 400 
χιλ/στά και όχι μεγαλύτερου από 700 χιλ/στά. 

Το πλάτος του ακάλυπτου καταστρώματος, μεταξύ των 
λωρίδων και μεταξύ λωρίδων και πλευρών του πλοίου δεν 
πρέπει να είναι μεγαλύτερο από το πλάτος των λωρίδων. 

Στις περιπτώσεις αυτές αν το πάχος των λωρίδων είναι 
ίσο με το πάχος του υπάρχοντος ελάσματος καταστρώ¬ 
ματος, ως τελικό πάχος ελάσματος για τους υπολογι¬ 
σμούς θα λαμβάνεται το πάχος του υπάρχοντος ελάσμα¬ 
τος καταστρώματος αυξημένο κατά 30 %. Εάν το πάχος 
των λωρίδων είναι το μικρότερο επιτρεπόμενο, δηλαδή 
75% του πάχους των ελασμάτων του καταστρώματος, τό¬ 
τε ως τελικό πάχος θα λαμβάνεται για τους υπολογισμούς 
το πάχος του υπάρχοντος ελάσματος καταστρώματος 
αυξημένο κατά 20%. Για ενδιάμεσο πάχος λωρίδων η αύ¬ 
ξηση του πάχους των ελασμάτων του καταστρώματος 
λαμβάνεται με γραμμική παρεμβολή. 

(γ) Τα ελάσματα επιθέσεως των εδαφίων (α) και (β) αυ¬ 
τής της παραγράφου πρέπει να είναι από ναυπηγήσιμο 
χάλυβα, να συγκολλούνται περιφερειακά με συνεχή ηλε¬ 
κτροσυγκόλληση και με διάνοιξη οπών, διαστάσεων 
35X25 χιλ/στών σε αποστάσεις μεταξύ των κατά το διά¬ 
μηκες και εγκάρσιο περίπου 300 χιλ/στα, οι οποίες συ- 
γκολλούνται περιφερειακά. 

(δ) Μετά την παραπάνω αύξηση του πάχους του ελά¬ 
σματος , η αντοχή του καταστρώματος οχημάτων καθο¬ 
ρίζεται σύμφωνα και με την αντοχή των ενισχύσεών του 
(ζυγά, διαδοκίδες, εγκαρσιώματα κ.λ.π.) η οποία πρέπει 
να ανταποκρίνεται στις απαιτήσεις του νέου βάρους ανά 
τροχό ή ανά άξονα. 

6. Ευανάγνωστες πινακίδες με το μέγιστο επιτρεπόμενο 
βάρος ανά τροχό ή ανά άξονα πρέπει να τοποθετούνται σε 
ευδιάκριτα σημεία στις εισόδους των χώρων οχημάτων. 

7. Οι υπεύθυνοι φόρτωσης του πλοίου δεν επιτρέπουν 
την επιβίβαση των οχημάτων που το βάρος τους, όπως 
αυτό προκύπτει από τα επίσημα στοιχεία ή από τις φορ¬ 
τωτικές του, υπερβαίνει την αντοχή του καταστρώματος. 
Ο έλεγχος του βάρους των οχημάτων αναφορικά με την 
αντοχή του καταστρώματος δεν απαιτείται στα οχηματα¬ 
γωγά πλοία που η αντοχή του καταστρώματος υπερβαίνει 
τους 5 τόνους ανά τροχό ή τους 13 τόνους ανά άξονα. 

8. Η φόρτωση ειδικών οχημάτων ασυνήθους κατασκευ¬ 
ής και ειδικού προορισμού (ερπυστριοφόρα ή με μεταλλι¬ 
κούς τροχούς οχήματα, χωματουργικά μηχανήματα , ελ- 
κυστήρες βαρέως τύπου κ.λ.π.) επιτρέπεται μετά από 
έγκριση του ΚΕΕΠ. 

9. Όταν αναφορικά με την αντοχή του καταστρώματος 
οχημάτων, το βάρος των οχημάτων έχει καθοριστεί ανά 
τροχό οι άξονες που έχουν 4 τροχούς θα υπολογίζονται 
με τρεις τροχούς. 


Άρθρο 18 

Αποχετεύσεις - θυρίδες εκροής 

Στο κατάστρωμα εξάλων των Ο/Γ πλοίων πρέπει να το¬ 
ποθετούνται αποχετεύσεις εφοδιασμένες κατάλληλα με 
ανεπίστροφες βαλβίδες όταν προβλέπεται από τους σχε¬ 
τικούς Κανονισμούς της Διεθνούς Σύμβασης «Περί Γραμ- 
μών Φορτώσεως» ή θυρίδες εκροής όπως παρακάτω: 

(α) Ο/Γ ανοικτού τύπου που εκτελούν πλόες της παρα¬ 
γράφου 2 του άρθρου 12 θυρίδες εκροής σε κάθε πλευ¬ 
ρά ολικής διατομής τουλάχιστον: 

Α=Ι_/80 τετραγωνικά μέτρα όπου: 

Α = εμβαδόν θυρίδων εκροής σε κάθε πλευρά σε τε¬ 
τραγωνικά μέτρα (πι 2 ) 

Ε = μήκος καταστρώματος οχημάτων σε μέτρα. 

Μέρος της διατομής αυτής πρέπει να αποτελείται από 
ένα τουλάχιστον ευδίαιο (μπούνι) σε κάθε πλευρά, ελάχι¬ 
στης διαμέτρου 200 χιλ/στών. 

Οι παραπάνω ευδίαιοι πρέπει να βρίσκονται στο χαμη¬ 
λότερο σημείο του χώρου οχημάτων στην έμφορτη δια¬ 
γωγή του πλοίου και να είναι εφοδιασμένοι με ανεπίστρο¬ 
φες βαλβίδες, τοποθετημένες στο εξωτερικό περίβλημα. 

Το κατώτερο άκρο των θυρίδων εκροής πρέπει να βρί¬ 
σκεται όσο το δυνατό πλησιέστερα στο κατάστρωμα και 
να είναι εφοδιασμένο με μέσα κλεισίματος (θυρίδες) που 
να μην επιτρέπουν την εισροή νερών από την θάλάσσα. 

Στα παραπάνω μέσα κλεισίματος πρέπει να τοποθετού¬ 
νται γιγγλιμοί (μεντεσέδες) κατασκευασμένοι από υλικό 
ανθεκτικό στη διάβρωση και να προβλέπεται επαρκής 
αντοχή μεταξύ πύρων και τριβέα ώστε να επιτυγχάνεται ευ¬ 
κολία και διατήρηση της περιστροφής των θυρίδων. Δεν 
επιτρέπεται η τοποθέτηση μέσων στερέωσηςτων θυρίδων. 

(β) Στους επί του καταστρώματος εξάλων κλειστούς 
χώρους οχημάτων των Ο/Γ πλοίων πρέπει να τοποθετού¬ 
νται αποχετεύσεις σε κάθε πλευρά συνολικής διατομής 
τουλάχιστον: 

Α=0.00012 Ε ή 0.075 τετραγωνικά μέτρα οποιοδήποτε 
είναι μεγαλύτερο όπου: 

Α= Εμβαδόν θυρίδων εκροής σε κάθε πλευρά σε τε¬ 
τραγωνικά μέτρα. 

Ε= Καθαρό εμβαδόν χώρου οχημάτων σε τετραγωνικά 
μέτρα. 

Οι παραπάνω αποχετεύσεις πρέπει να είναι ισχυρής κα¬ 
τασκευής, να προστατεύονται με δικτυωτό πλέγμα το 
οποίο τοποθετείται επί του κυρίου καταστρώματος με τέ¬ 
τοιο τρόπο που να μην επηρεάζει ουσιαστικά την ελάχιστη 
καθαρή διατομή τους και να είναι εφοδιασμένες με μέσα 
κλεισίματος, που θα ικανοποιούν τις απαιτήσεις των δια¬ 
τάξεων του Κανονισμού «περί γραμμών φορτώσεως πλοί¬ 
ων» που ισχύει κάθε φορά. 

Οι αποχετεύσεις πρέπει να τοποθετούνται σε σημεία του 
καταστρώματος που να προστατεύονται από φυσικό 
εμπόδιο ώστε να μην είναι δυνατή η κάλυψή τους από τους 
τροχούς των οχημάτων, από μεταφερόμενα χύμα εμπο¬ 
ρεύματα ή άλλα αντικείμενα. Σε περιπτώσεις που προβλέ- 
πεται η τοποθέτηση χειριστηρίων των μέσων κλεισίματος 
των αποχετεύσεων, αυτά πρέπει να είναι εύκολα προσιτά 
σε όλες τις καταστάσεις φόρτου από τα μέλη του πληρώ¬ 
ματος, να φέρουν ένδειξη πότε είναι ανοικτά και πότε κλει¬ 
στά και να είναι σημασμένα με κίτρινο χρώμα. Στα πλοία 
που η τρόπιδα τους τέθηκε ή η μετασκευή τους άρχισε την 
1-9-1988 ή μεταγενέστερα, τα μέσα κλεισίματος των απο¬ 
χετεύσεων του καταστρώματος οχημάτων πρέπει να χει¬ 
ρίζονται και από το υπερκείμενο κατάστρωμα. 

(γ) Στους χώρους οχημάτων κάτω από το κατάστρωμα 

εξάλων, όταν υπάρχει μόνιμο σύστημα κατάσβεσης πυρ- 
καϊάς με ραντισμό νερού υπό πίεση (ϋΒΕΝΟΗΕΒ) εκτός 
από τα απαιτούμενα από τις ισχύουσες διατάξεις μέσα 
απάντλησης και αποχέτευσης, απαιτούνται τα αναγκαία 
μέσα ώστε να αποφεύγεται η συσσώρευση των νερών ρα- 
ντισμού. 

Άρθρο 19 

Γ ραμμές φόρτωσης 

1. Στα οχηματαγωγά πλοία εφαρμόζονται οι σχετικές 
για την κατηγορία των πλόων τους διατάξεις του Κανονι¬ 
σμού «περί γραμμών φορτώσεως πλοίων» όπως ισχύει 
κάθε φορά. 

2. Σε καμία περίπτωση δεν πρέπει να χαράσσεται γραμ¬ 
μή φόρτωσης με ύψος εξάλων μικρότερο από αυτό που 
προκύπτει από την εφαρμογή των απαιτήσεων της παρ. 1 
και του συνόλου των απαιτήσεων των άρθρων 20 και 21. 

Άρθρο 20 

Στεγανή υποδιαίρεση 

Τα επιβατηγό οχηματαγωγά πλοία πρέπει να ικανοποι¬ 
ούν τις απαιτήσεις του Κανονισμού “περί στεγανής υπο¬ 
διαίρεσης της ευστάθειας έναντι βλάβης των επιβατηγών 
πλοίων” που ισχύει κάθε φορά, ανάλογα με την κατηγορία 
των πλόων τους. 

2. Ο συντελεστής στεγανής υποδιαίρεσης των Ε/Γ-Ο/Γ 
πλοίων που εκτελούν πλόες κατηγοριών VI και VII, λαμβά- 
νεται ίσος με τη μονάδα. 

3. Στα οχηματαγωγά πλοία ανοικτού τύπου επιτρέπεται 
η ύπαρξη παραφωτίδων ανοιγόμενου τύπου κάτω από το 
κύριο κατάστρωμα με τις ακόλουθες προϋποθέσεις : 

(α) Το κάτω μέρος των παραφωτίδων δεν θα βρίσκεται 
χαμηλότερα από 350 χιλιοστά από την έμφορτη ίσαλο 
υποδιαίρεσης. 

(β) Οι παραφωτίδες θα είναι εφοδιασμένες με μεταλλι¬ 
κά εσωτερικά καλύμματα τα οποία πρέπει να κλείνουν 
υδατοστεγώς εύκολα και αποτελεσματικά. 

(γ) Όταν τα πλοία αυτά εκτελούν πλόες έξω από προ- 
στατευμένες ή ειδικά προστατευμένες περιοχές οι παρα¬ 
πάνω παραφωτίδες θα κλείνονται προ του απόπλου. 

Άρθρο 21 

Ευστάθεια 

1. Η ευστάθεια των επιβατηγών οχηματαγωγών πλοίων 
στην άθικτη κατάσταση, πρέπει να είναι σύμφωνη με τις 
διατάξεις του Κανονισμού “περί ευσταθείας επιβατηγών 
πλοίων” που ισχύει κάθε φορά, για την αντίστοιχη κατη¬ 
γορία πλόων. 

2. Στα οχηματαγωγά πλοία που εκτελούν πλόες κατη¬ 
γοριών V, VI και VII δεν απαιτείται η εκπόνηση και υποβο¬ 
λή των καμπύλών ευσταθείας (0ΒΟ33 0υΒ\/Ε3). 

3. Η ευστάθεια σε περίπτωση βλάβης των επιβατηγών 
οχηματαγωγών πλοίων όλων των κατηγοριών, πρέπει να 
είναι σύμφωνη μετιςδιατάξειςτου Κανονισμού "περί στε¬ 
γανής υποδιαιρέσεως και της ευσταθείας έναντι βλάβης 
των επιβατηγών πλοίων”, που ισχύει κάθε φορά. 

4. Ο Κ.Ε.Ε.Π μπορεί να απαλλάξει επιβατηγό οχηματα¬ 
γωγό πλοίο ανοικτού τύπου από την υποχρέωση υποβο¬ 
λής μελέτης ευστάθειας έναντι βλάβης, εφόσον πεισθεί 
ότι μετά την κατάκλυση οποιουδήποτε διαμερίσματος το 
μετακεντρικό ύψος παραμένει θετικό και το πλοίο δεν πα¬ 
ρουσιάζει περιπτώσεις ασύμμετρης κατάκλυσης. 

Άρθρο 22 
Καταπέλτες 

Οι καταπέλτες αποεπιβίβασης των οχημάτων των πλοί¬ 


ων τα οποία εκτελούν πλόες εσωτερικού εκτός από τοπι¬ 
κούς και υπάγονται στο Κεφάλαιο αυτό, πρέπει να πλη¬ 
ρούν τις ακόλουθες προϋποθέσεις: 

1. Να χειρίζονται με υδραυλικό ή άλλο ισοδύναμο σύ¬ 
στημα εγκεκριμένο από τον ΚΕΕΠ και να ασφαλίζονται 
στη θέση «ΚΛΕΙΣΤΟΣ”. 

2. Για λόγους αποφυγής καθυστερήσεων στην ολοκλή¬ 
ρωση των ταξιδιών των δρομολογιακών πλοίων θα διατί¬ 
θεται επιπρόσθετα βοηθητικό σύστημα χειρισμού ικανό 
να χειρίζεται τον καταπέλτη σε περίπτωση βλάβηςτου κυ¬ 
ρίου συστήματος. Το βοηθητικό σύστημα μπορεί να είναι 
μηχανοκίνητο ή χειροκίνητο ή ηλεκτροκίνητο (είτε από κύ¬ 
ριο πίνακα είτε από πίνακα ανάγκης) ή υδραυλικό ή συν¬ 
δυασμός αυτών. 

3. Το κύριο καιτο βοηθητικό σύστημα χειρισμού του κα¬ 
ταπέλτη διατάσσονται έτσι, ώστε βλάβη του ενός από αυ¬ 
τά να μην θέτει το άλλο εκτός λειτουργίας. 

4. Όταν το κύριο σύστημα χειρισμού του καταπέλτη πε¬ 
ριλαμβάνει δύο ή περισσότερες όμοιες μονάδες ισχύος, 
δεν απαιτείται η ύπαρξη βοηθητικού συστήματος υπάτην 
προϋπόθεση ότι: 

(α) Η κάθε μία από τις μονάδες ισχύος εξασφαλίζει αυ¬ 
τόνομα αποτελεσματικό χειρισμό του καταπέλτη. 

(β) Το κύριο σύστημα είναι έτσι διευθετημένο ώστε μετά 
από μία και μόνο βλάβη στο σύστημα σωληνώσεων αυτού 
ή σε μία από τις μονάδες ισχύος, η βλάβη να μπορεί να 
απομονωθεί έτσι ώστε η δυνατότητα χειρισμού του κατα¬ 
πέλτη να μπορεί να διατηρηθεί ή γρήγορα να διορθωθεί. 

5. Στους κλειστούς χώρους οχημάτων οι καταπέλτες να 
ασφαλίζονται περιφερειακώς και να είναι εφοδιασμένοι 
με ενδείκτη στην γέφυρα που να δείχνει ότι ο καταπέλτης 
είναι κλειστός. 

6. Να είναι αντοχής τουλάχιστον ισοδύναμης με την 
αντοχή της αντίστοιχης περιοχής του πλοίου και επαρ¬ 
κούς αντοχής για την διέλευση των οχημάτων. 

7. Τα αντίστοιχα ανοίγματα του σκάφους πρέπει να 
έχουν ανάλογες ισοδύναμες ενισχύσεις. 

8. Όλοι οι καταπέλτες πρέπει να κλείνουν καιροστεγώς. 

9. Στα οχηματαγωγά πλοία κλειστού τύπου εφόσον 
υπάρχει καταπέλτης στην πλώρη, πρέπει να υπάρχει και 
θύρα. Τόσον ο καταπέλτης όσο και η θύρα πρέπει να είναι 
εξ ανθεκτικού υλικού, καιροστεγείς και ασφαλείς. 

10. Στα οχηματαγωγά πλοία ανοικτού τύπου, εσωτερι¬ 
κά του καταπέλτη , πρέπει να υπάρχει θύρα ασφαλείας 
ύψους τουλάχιστον 1,20 μέτρα εγκεκριμένη από τον 
Κ.Ε.Ε.Π., σκοπός της οποίας είναι η παρεμπόδιση εισό¬ 
δου θαλασσινού νερού μέσα στο χώρο οχημάτων σε πε¬ 
ρίπτωση θραύσης ή απώλειας του καταπέλτη. 

11. Η ασφάλιση του καταπέλτη και της θύρας ασφαλεί¬ 
ας, πρέπει να γίνεται πριν τον απόπλου του πλοίου με ευ¬ 
θύνη του Πλοιάρχου. 

Άρθρο 23 

Θύρες και δίοδοι επικοινωνίας 

1. Οχηματαγωγά πλοία ανοικτού τύπου. 

(α) Εφόσον υπάρχει δίοδος επικοινωνίας μεταξύ του κα¬ 
ταστρώματος οχημάτων και του χώρου μηχανών η θύρα 
πρέπει να είναι στεγανή και να έχει κατώφλι ύψους του¬ 
λάχιστον 610 χιλιοστών. 

Από το χώρο μηχανών θα υπάρχει μία ακόμη δίοδος 
διαφυγής έξω από το χώρο στάθμευσης των οχημάτων Η 
διαφυγή αυτή μπορεί να είναι κατακόρυφη. 

(β) Το ύψος των κατωφλίωντων καθόδων που οδηγούν 
από το κατάστρωμα των πλευρικών διαδρόμων προς το 
μηχανοστάσιο ή άλλους χώρουςτου πλοίου κάτω από αυ- 

τό, πρέπει να είναι τουλάχιστον 380 χιλιοστά, οι δε θύρες 
θα είναι μεταλλικές. 

(γ) Σε πλοία που η τρόπιδά τους τέθηκε ή η μετασκευή 
σε Ο/Γ άρχισε την 1-9-1988 ή μεταγενέστερα και διαθέ¬ 
τουν χώρους ενδιαίτησης κάτω από το κατάστρωμα οχη¬ 
μάτων, η πρόσβαση σε αυτούς πρέπει να είναι ανεξάρτη¬ 
τη του χώρου οχημάτων. 

Στα οχηματαγωγά πλοία κλειστού τύπου το ύψος των 
κατωφλίωντων θυρών ή καθόδων που οδηγούν από τους 
κλειστούς χώρους οχημάτων σε άλλους χώρους του 
πλοίου του αυτού καταστρώματος ή κάτω από αυτό πρέ¬ 
πει να είναι τουλάχιστον 380 χιλιοστά. Οι θύρες αυτές κα¬ 
τά τη διάρκεια του πλου πρέπει να παραμένουν κλειστές. 

Άρθρο 24 

Επέκταση πρωραίου διαφράγματος συγκρούσεως 

1. Στα οχηματαγωγά πλοία κλειστού τύπου το πρωραίο 
στεγανό συγκρούσεως πρέπει να επεκτείνεται στεγανά 
μέχρι το κατάστρωμα, αμέσως επάνω από το κατάστρω¬ 
μα των στεγανών διαφραγμάτων. 

2. Στα οχηματαγωγά πλοία κλειστού τύπου εσωτερικών 
πλόων που έχουν πρωραίο καταπέλτη, δεν απαιτείται η 
επέκταση του πρωραίου στεγανού συγκρούσεως επάνω 
από το κατάστρωμα στεγανών διαφραγμάτων, εφόσον 
μετά την κατάκλυση της πρωραίας δεξαμενής ζυγοσταθ- 
μίσεως, τα έξαλα που παραμένουν στο πρωραίο άκρο της 
γραμμής ορίου βυθίσεως είναι μεγαλύτερα από αυτά που 
απαιτούνται στο μέσο του πλοίου από τη Διεθνή Σύμβαση 
«Περί Γραμμών Φορτώσεως» που ισχύει κάθε φορά και 
που καθορίζονται από τα γεωμετρικά του στοιχεία. 

Άρθρο 25 

Αριθμός προωστηρίων μηχανών 

1. Τα Ε/Γ-Ο/Γ πρέπει να συμμορφώνονται με τις διατά¬ 
ξεις του Κανονισμού «περί αριθμού των προωστηρίων μη¬ 
χανών και ελικοφόρων αξόνων των επιβατηγών πλοίων» 
που ισχύει κάθε φορά. 

2. Τα σύμφωνα με τις διατάξεις του Κανονισμού της 
προηγούμενης παραγράφου Ε/Γ-Ο/Γ των οποίων η τρόπι¬ 
δα τέθηκε ή η μετασκευή τους σε Ο/Γ άρχισε την 1-9-1988 
ή μεταγενέστερα, πρέπει να φέρουν δύο προωστήριες μη¬ 
χανές που θα κινούν ισάριθμους ελικοφόρους άξονες, 
ανεξάρτητα από τον τύπο των προωστηρίων μηχανών. 

3. Τα οχηματαγωγά πλοία κλειστού τύπου των οποίων η 
τρόπιδα τέθηκε ή η μετασκευή τους σε Ο/Γ άρχισε την 1 - 
9-1988 ή μεταγενέστερα και έχουν μήκος μεταξύ των κα¬ 
θέτων μεγαλύτερο των 75 μέτρων, έχουν την υποχρέωση 
να έχουν πρωραία έλικα διεύθυνσης (όονν ΙίπυδίΘΐ·). 

Άρθρο 26 

Αερισμός χώρου οχημάτων - μηχανοστασίου 

1. Οι κλειστοί χώροι οχημάτων πρέπει να διαθέτουν 
εγκαταστάσεις τεχνητού αερισμού οι οποίες να έχουν τα 
ακόλουθα χαρακτηριστικά: 

(α) Ικανότητα ενέργειας δέκα (10) τουλάχιστον εναλλα¬ 
γών αέρα την ώρα, του χώρου υπολογιζόμενου κενού. 

(β) Ανεξάρτητη λειτουργία από άλλες εγκαταστάσεις 
αερισμού. 

(γ) Ικανότητα λειτουργίας κατά τρόπο που να αποφεύ¬ 
γεται η δημιουργία θυλάκων αέρα. 

(δ) Ύπαρξη συστήματος για την σήμανση στη γέφυρα 
οποιοσδήποτε διακοπής λειτουργίας της εγκατάστασης 
αερισμού του χώρου οχημάτων καθώς και ύπαρξη γενι¬ 
κού διακόπτη για τη διακοπή της λειτουργίας όλων των 
ανεμιστήρων - εξαεριστήρων του χώρου οχημάτων, ο 


οποίος πρέπει να βρίσκεται έξω από το χώρο αυτό. 

(ε) Στα οχηματαγωγά πλοία που η τρόπιδα τους τέθηκε 
ή η μετασκευή σε Ο/Γ άρχισε την 1-9-1988 ή μεταγενέ¬ 
στερα, η όλη εγκατάσταση αερισμού - εξαερισμού (κινη¬ 
τήρες, διακόπτες που βρίσκονται μέσα στο χώρο οχημά¬ 
των, ηλεκτρολογική εγκατάσταση κ.λ.π.) πρέπει να είναι 
στεγανού τύπου. Σε περίπτωση μεταφοράς οχημάτων 
στα οποία είναι πιθανή η δημιουργία και συγκέντρωση 
εκρηκτικών ατμών, όλος ο ηλεκτρολογικός εξοπλισμός, 
που μπορεί να αποτελέσει πηγή ανάφλεξης εύφλεκτων 
ατμών, θα εγκαθίσταται σε ύψος τουλάχιστον 0,45 μέ¬ 
τρων πάνω από το κατάστρωμα ή πλατφόρμα οχημάτων. 

Σε περίπτωση που ο ανωτέρω ηλεκτρολογικός εξοπλι¬ 
σμός είναι ανάγκη για λόγους ασφαλούς λειτουργίας του 
πλοίου να εγκατασταθεί σε ύψος μικρότερο των 0,45 μέ¬ 
τρων, ο εξοπλισμός αυτός θα είναι εγκεκριμένου τύπου 
για χρήση σε εκρηκτικά μίγματα βενζίνης - αέρα. 

2. Το σύστημα αερισμού πρέπει να είναι πλήρως διαχω¬ 
ρισμένο από τα λοιπά συστήματα αερισμού του πλοίου 
και να λειτουργεί συνεχώς όταν βρίσκονται οχήματα σ' 
αυτούς τους χώρους. 

3. Οι χώροι μηχανοστασίου - λεβητοστασίου και ηλε- 
κτροστασίου πρέπει να αερίζονται με τεχνητό αερισμό 
που να επιτυγχάνει 30 εναλλαγές αέρα την ώρα, του χώ¬ 
ρου υπολογιζόμενου κενού και χωρίς να υπολογίζεται η 
ποσότητα του αέρα που καταναλώνουν οι προωστήριες 
μηχανές και οι ηλεκτρομηχανές. 

4. Ο αέρας πρέπει να κατανέμεται ομοιόμορφα σε όλο 
το χώρο σε τρόπο ώστε να μη δημιουργούνται θύλακες λι- 
μνάζοντα αέρα. Οι σχετικοί ανεμιστήρες και εξαεριστή¬ 
ρες πρέπει να είναι εφοδιασμένοι με σύστημα διακοπής 
της λειτουργίας τους, που να βρίσκεται έξω από το χώρο 
μηχανών σε εύκολα προσιτή θέση. 

5. Οι υπόλοιποι χώροι του πλοίου πρέπει να αερίζονται σύμ¬ 
φωνα με τις διατάξεις που ισχύουν κάθε φορά στοντομέα αυτό. 

6. Όλοι οι αεραγωγοί πρέπει να είναι εφοδιασμένοι με 
αεροφράκτες (ΟΑΜΡΕΠ3), που να χειρίζονται έξω από 
τους χώρους που εξυπηρετούν. 

7. Οι αγωγοί αερισμού, περιλαμβανομένων των αερο¬ 
φρακτών, πρέπει να είναι κατασκευασμένοι από χάλυβα 
και η διάταξή τους να ικανοποιείτις απαιτήσεις του ΚΕΕΠ. 

Άρθρο 27 

Προϋποθέσεις λειτουργίας ψυκτικών μηχανημάτων 

Η λειτουργία των ψυκτικών μηχανημάτων των αυτοκινή¬ 
των ψυγείων ή εμπορευματοκιβωτίων (ΟΟΝΤΑΙΝΕΡ3), 
στους κλειστούς χώρους οχημάτων των οχηματαγωγών 
πλοίων κατά την διάρκεια του πλου, επιτρέπεται, εφόσον 
είναι απαραίτητη, με τις ακόλουθες προϋποθέσεις: 

(α) Οι ψυκτικές εγκαταστάσεις των οχημάτων ή εμπο¬ 
ρευματοκιβωτίων τροφοδοτούνται από το πλευρικό κύ¬ 
κλωμα του πλοίου με στεγανούς ή αντιεκρηκτικούς ρευ¬ 
ματολήπτες, ή 

(β) Υπάρχει οποιοδήποτε άλλο σύστημα που κατά την 
κρίση του ΚΕΕΠ και ύστερα από έλεγχο των σχετικών 
στοιχείων παρέχει ισοδύναμο βαθμό ασφαλείας. 

Άρθρο 28 

Πυροσβεστικά μέσα και πυρίμαχη προστασία 

1. Στα οχηματαγωγά πλοία , εκτός εκείνων που εκτε- 
λούν διεθνείς πλόες, εφαρμόζονται οι διατάξεις των κα¬ 
νονισμών που ισχύουν κάθε φορά για την πυρίμαχη προ¬ 
στασία και τα πυροσβεστικά μέσα των επιβατηγών και 
φορτηγών πλοίων, ανάλογα με το είδος του οχηματαγω¬ 
γού (φορτηγό ή επιβατηγό). 

Στα Ο/Γ διεθνών πλόων εφαρμόζονται οι διατάξεις της 
Δ.Σ. ΠΑΑΖΕΘ και, όπου αυτές αναθέτουν ρητά την ρύθμι¬ 
ση θεμάτων στην Αρχή της χώρας μέλους της σύμβασης, 
οι σχετικές διατάξεις του παρόντος Κανονισμού. 

2. Ειδικά για κλειστούς χώρους οχημάτων των οχημα¬ 
ταγωγών πλοίων εκτός εκείνων που αναφέρονται στην 
παράγρ. 3 του παρόντος άρθρου, απαιτούνται συμπλη¬ 
ρωματικά από τα παραπάνω τα ακόλουθα: 

(α) Σε κάθε χώρο οχημάτων επί του καταστρώματος 
εξάλων δύο μέσα διαφυγής. 

(β) Δύο επίσης μέσα διαφυγής από κάθε χώρο οχημά¬ 
των που βρίσκεται κάτω από το κατάστρωμα εξάλων, ένα 
τουλάχιστον από τα οποία θα είναι ανεξάρτητο από στε¬ 
γανές θύρες. 

Ο ΚΕΕΠ μπορεί να επιτρέψει να υπάρχει ένα μόνο μέσο 
διαφυγής από τους χώρους οχημάτων που βρίσκονται κά¬ 
τω από το κατάστρωμα εξάλων, λαμβάνοντας υπόψη τη 
φύση, τη θέση και το μέγεθος του χώρου. 

(γ) Το ένα τουλάχιστον από τα μέσα διαφυγής των εδα¬ 
φίων (α) και (β) αυτής της παραγράφου θα είναι μια πυρί¬ 
μαχη προστατευμένη και περιφραγμένη κλίμακα, η οποία 
θα εξασφαλίζει συνεχή προστασία από τη φωτιά μέχρι το 
κατάστρωμα επιβίβασης στα σωστικά μέσα του πλοίου. 

Η διάταξη αυτή δεν εφαρμόζεται σε χώρους οχημάτων 
που βρίσκονται κάτω από το κατάστρωμα εξάλων, στους 
οποίους δεν έχουν πρόσβαση οι επιβάτες. 

(δ) Τα μέσα διαφυγής πρέπει να βρίσκονται στη μεγα¬ 
λύτερη δυνατή απόσταση μεταξύ τους και το πλάτος των 
κλιμάκων δεν θα είναι μικρότερο από 70 εκατοστά. 

Ένα από αυτά τα μέσα διαφυγής μπορεί να είναι κατα- 
κόρυφη κλίμακα. 

Οι ανελκυστήρες δεν θεωρούνται μέσα διαφυγής. 

(ε) Για τον προσδιορισμό της τιμής αντοχής, κατά της 
πυρκαϊάς των καταστρωμάτων και διαφραγμάτων με τα 
οποία χωρίζονται οι χώροι οχημάτων μεταξύ τους και με 
άλλους χώρους του πλοίου, οι χώροι οχημάτων λογίζο¬ 
νται ως χώροι φορτίου. 

Στα πλοία που πληρούν τις απαιτήσεις της Δ.Σ.ΠΑΑ- 
ΖΕΘ/74 (50ΕΑ3 74) ή των τροποποιήσεων αυτής, οι χώ¬ 
ροι οχημάτων λογίζονται ως “χώροι ειδικής κατηγορίας” 
ή ως “χώροι φορτίου προοριζόμενοι για μεταφορά οχη¬ 
μάτων” , όπως ορίζονται στη ΔΣ, ανάλογα με τη χρήση και 
τον προορισμό τους. 

Όπου η υποδιαίρεση των χώρων οχημάτων με κατακό- 
ρυφες κύριες ζώνες δεν είναι πρακτικά δυνατή, πρέπει να 
προβλέπεται ισοδύναμη προστασία, βασιζόμενη στην κα¬ 
τασκευή οριζοντίων ζωνών ικανών να ελέγχουν και να πε¬ 
ριορίζουν την πυρκαϊά, και στην εγκατάσταση ενός απο¬ 
τελεσματικού μόνιμου συστήματος κατάσβεσης πυρκάί- 
άς. Η δημιουργούμενη από την οριζόντια υποδιαίρεση 
ζώνη , μπορεί να περιλαμβάνει περισσότερα από ένα κα¬ 
ταστρώματα οχημάτων με την προϋπόθεση ότι το ύψος 
της δεν θα είναι μεγαλύτερο από 10 μέτρα. 

Καταστρώματα που χωρίζουν οριζόντιες ζώνες από 
άποψη πυρίμαχης προστασίας πρέπει να είναι κλάσης 
τουλάχιστον Αναγνωρισμένου Οργανισμού (Α.Ο.). 

(στ) Μέσα στο χώρο οχημάτων πρέπει να υπάρχουν : 

(ι) Μόνιμο σύστημα αυτόματης ανίχνευσης και αναγγε¬ 
λίας πυρκαϊάς με ενδείκτη (οπτικής και ακουστικής σή¬ 
μανσης ) στη γέφυρα. 

(ιι) Επαρκής αριθμός χειροκίνητων αναγγελτήρων πυρ- 
καϊάς από τους οποίους ο ένας θα είναι τοποθετημένος 
κοντά στην είσοδο και έξοδο του χώρου οχημάτων. 

(ιιι) Μόνιμο σύστημα κατάσβεσης πυρκαϊάς με ραντι- 


σμό νερού υπό πίεση (ΟΡΕΝΟΗΕΒ) που να πληροί τις 
ακόλουθες απαιτήσεις: 

(1) Οι κεφαλές ραντισμού του συστήματος πρέπει να είναι 
ανοικτού τύπου και κατασκευασμένες με τέτοιο τρόπο ώστε 
να εξασφαλίζεται αποτελεσματικός διασκορπισμός του νε¬ 
ρού μέσα στους χώρους τους οποίους προστατεύουν. 

Το σύστημα θα έχει την ικανότητα παροχής 3,5 λίτρων 
νερού στο τετραγωνικό μέτρο και σε ένα πρώτο λεπτό, για 
χώρους με ύψος όχι μεγαλύτερο των 2,5 μέτρων και 5 λί¬ 
τρων τουλάχιστον στο τετραγωνικό μέτρο και σε ένα πρώ¬ 
το λεπτό όταν το ύψος υπερβαίνει τα 2,5 μέτρα. 

(2) Η πίεση του νερού πρέπει να είναι επαρκής ώστε να 
εξασφαλίζεται ικανοποιητικός διασκορπισμός αυτού. 

(3) Το σύστημα πρέπει να καλύπτει ολόκληρο το πλάτος 
του καταστρώματος οχημάτων και μπορεί να διαιρείται σε 
ζώνες μήκους όχι μικρότερου των 20 μέτρων. 

Στις περιπτώσεις που το κατάστρωμα του χώρου οχημά¬ 
των υποδιαιρείται κατά το διάμηκες με φρακτές, κλάσης 
τουλάχιστον Α0 ή περιφράγματα κλιμακοστασίων, ή άλλων 
χώρων, το πλάτος των ζωνών μπορεί να είναι από την πλευ¬ 
ρά του πλοίου μέχριτην διαμήκη φρακτή ή το περίφραγμα. 

(4) Τα επιστόμια χειρισμού των ζωνών του συστήματος 
πρέπει να τοποθετούνται σε θέση εύκολα προσιτή που 
μπορεί να συνορεύει με τον υπό την προστασία χώρο, αλλά 
έξω από αυτόν, ώστε πυρκαϊά που θα εκδηλωθεί μέσα στον 
χώρο να μην κάνει απρόσιτο το σταθμό των επιστομίων. 

Προς τον σταθμό των επιστομίων χειρισμού του συστή¬ 
ματος πρέπει να προβλέπεται πρόσβαση από το χώρο οχη¬ 
μάτων και από άλλο χώρο. Μέσα στο χώρο των επιστομίων 
χειρισμού των ζωνών πρέπει να υπάρχει επαρκής αερισμός. 

(5) Η τροφοδότηση του συστήματος με νερό πρέπει να 
επιτυγχάνεται με αντλία ή αντλίες, ανεξάρτητες από τις 
αντλίες πυρκαϊάς του πλοίου. Οι αντλίες πυρκαϊάς του 
πλοίου πρέπει να μπορούν να συνδέονται με το σύστημα 
, με ανεπίστροφη κοχλιωτή βαλβίδα, έτσι ώστε να εμποδί¬ 
ζεται η ροή του νερού προς το δίκτυο πυρκαϊάς όταν τρο¬ 
φοδοτείται το σύστημα. 

(6) Οι αντλίες του συστήματος πρέπει να είναι ικανές να 
τροφοδοτήσουν σε κάθε στιγμή καιταυτόχρονα, επαρκή πο¬ 
σότητα νερού στην απαιτούμενη πίεση, στις κεφαλές ραντι- 
σμού τουλάχιστον δύο μεγαλύτερων συνεχόμενων ζωνών. 

Από τη θέση που βρίσκονται τα επιστόμια των ζωνών, 
πρέπει να προβλέπονται μέσα τηλεχειρισμού των αντλιών. 

(7) Ο ΚΕΕΠ μπορεί να επιτρέψει την χρήση οποιουδή- 
ποτε άλλου μόνιμου συστήματος κατάσβεσης πυρκαϊάς, 
το οποίο έχει αποδειχθεί ότι μπορεί να ελέγχειτο ίδιο απο¬ 
τελεσματικά και να σβήνειτις πυρκαϊές που πιθανόν να εκ¬ 
δηλωθούν , στους χώρους οχημάτων. 

(ζ) Μεταξύ γέφυρας και χώρου οχημάτων πρέπει να εξα¬ 
σφαλίζεται ικανοποιητική επικοινωνία με τηλεφωνική ή μι- 
κρο-μεγαφωνική εγκατάσταση αμφίπλευρης συνεννόησης. 

(η) Μέσα στους κλειστούς χώρους οχημάτων, πρέπει να 
ενεργείται αποτελεσματική υπηρεσία περιπολίας όπως 
αυτή προβλέπεται από τον Κανονισμό “’περί πυροσβεστι¬ 
κών μέσων των πλοίων” που ισχύει κάθε φορά. Γιατα οχη¬ 
ματαγωγά πλοία που δεν υποχρεούνται στη διατήρηση 
υπηρεσίας περιπολίας, αυτή ενεργείται κατά την κρίση 
του πλοιάρχου, ανάλογα με την διάρκεια του πλου και το 
είδος του φορτίου. 

(θ) Κάθε κλειστός χώρος οχημάτων πρέπει να διαθέτει 
τον ακόλουθο πυροσβεστικό εξοπλισμό : 

(1) Λήψεις πυρκαϊάς με εύκαμπτους σωλήνες και ακρο- 
σωλήνια διπλής χρήσης (προβολής και ραντισμού) κατά 
τέτοιο τρόπο διατεταγμένες, ώστε τουλάχιστον δύο προ- 

βολές νερού , κάθε μια από ένα απλό κομμάτι εύκαμπτου 
σωλήνα, που δεν προέρχονται απάτην ίδια λήψη, να μπο¬ 
ρούν να φθάσουν σε οποιοδήποτε μέρος του χώρου οχη¬ 
μάτων. 

(2) Μία συσκευή παραγωγής μηχανικού αφρού , με δο¬ 
χείο 20 λίτρων υγρού με την προϋπόθεση ότι δύο (2) του¬ 
λάχιστον τέτοιες συσκευές είναι διαθέσιμες στο πλοίο , 
για χρήση στους χώρους αυτούς. 

(3) Φορητούς πυροσβεστήρες εγκεκριμένου τύπου, κα¬ 
τάλληλους για την κατάσβεση πυρκαϊών που προέρχο¬ 
νται από ηλεκτρική πηγή ή υγρά καύσιμα, κατανεμημέ¬ 
νους έτσι ώστε ένας πυροσβεστήρας να αντιστοιχεί σε 
125 τετραγωνικά μέτρα (πι 2 ). Δύο από τους πυροσβεστή¬ 
ρες αυτούς πρέπει να είναι τοποθετημένοι κοντά στην εί¬ 
σοδο και έξοδο των οχημάτων. 

3. Στους κλειστούς χώρους οχημάτων των φορτηγών 
οχηματαγωγών πλοίων ή των επιβατηγών οχηματαγωγών 
κλειστού τύπου που μεταφέρουν μόνο οδηγούς και συνο- 
δηγούς, πρόσθετα από αυτά που προβλέπονται στην πα¬ 
ράγραφο 1 αυτού του άρθρου απαιτούνται τα ακόλουθα: 

(α) Μέσα στο χώρο οχημάτων πρέπει να υπάρχει μόνιμο 
σύστημα κατάσβεσης πυρκαϊάς με αέριο , που να πληροί 
τις απαιτήσεις για χώρους φορτίου της Διεθνούς Σύμβα¬ 
σης “’περί ασφαλείας της ανθρώπινης ζωής εν θαλάσση” 
που ισχύει κάθε φορά. 

(β) Αντί του μόνιμου συστήματος κατάσβεσης πυρκαϊάς 
του παραπάνω εδαφίου, μπορεί να υπάρχει μόνιμο σύστη¬ 
μα κατάσβεσης πυρκαϊάς με ραντισμό νερού υπό πίεση, 
που να πληροί τις απαιτήσεις της παραγράφου 2 (στ) (ιιι) 
αυτού του άρθρου ή μόνιμο σύστημα κατάσβεσης πυρκάί- 
άς με αφρό υψηλής εκτόνωσης, εφόσον με το σύστημα 
αυτό παρέχεται ισοδύναμη προστασία κατά της πυρκαϊάς. 

(γ) Μέσα στους χώρους οχημάτων πρέπει να υπάρχουν 
φορητοί πυροσβεστήρες οι οποίοι να πληρούν τις απαι¬ 
τήσεις της παραγράφου 2 (θ) (3) αυτού του άρθρου. 

4. Στους χώρους οχημάτων των οχηματαγωγών πλοίων 
ανοικτού τύπου, απαιτούνται για την καταπολέμηση της 
πυρκαϊάς τα ακόλουθα: 

(α) Λήψεις πυρκαϊάς επαρκείς σε αριθμό, ώστε τουλάχιστον 
δύο προβολές νερού, από διαφορετικές λήψεις, να μπορούν 
να φθάσουν σε οποιοδήποτε σημείο του χώρου οχημάτων. 

(β) Φορητούς πυροσβεστήρες οι οποίοι να πληρούν τις 
απαιτήσεις της παραγράφου 2 (θ) (3) αυτού του άρθρου 
και σε αριθμό που να αντιστοιχεί ένας σε κάθε 80 τετραγω¬ 
νικά μέτρα (πι 2 ) επιφανείαςτου καταστρώματος οχημάτων. 

5. Σε κλειστούς χώρους οχημάτων επιβατηγών πλοίων 
που δεν είναι χαρακτηρισμένα οχηματαγωγά, εφαρμόζο¬ 
νται οι απαιτήσεις της παραγράφου 2 αυτού του άρθρου. 

ΤΜΗΜΑ III 

ΕΚΤΕΛΕΣΗ ΠΛΟΩΝ ΟΧΗΜΑΤΑΓΩΓΩΝ 
ΠΛΟΙΩΝ ΑΝΟΙΚΤΟΥ ΤΥΠΟΥ ΕΞΩ 
ΑΠΟ ΠΡΟΣΤΑΤΕΥΜΕΝΕΣ Ή ΕΙΔΙΚΑ Ή ΕΠΟΧΙΑΚΑ 
ΠΡΟΣΤΑΤΕΥΜΕΝΕΣ ΠΕΡΙΟΧΕΣ 

Άρθρο 29 

Προϋποθέσεις εκτέλεσης πλόων οχηματαγωγών 
πλοίων ανοικτού τύπου έξω από προστατευμένες 
ή ειδικά ή εποχιακά προστατευμένες περιοχές ή πάνω 
από την κατηγορία τους κατά την Οδηγία 98/18/ΕΚ 

1. Η εκτέλεση πλόων οχηματαγωγών πλοίων ανοικτού 
τύπου έξω από προστατευμένες περιοχές επιτρέπεται 
μόνο όταν τα πλοία αυτά χρησιμοποιούνται ως φορτηγά 
οχηματαγωγά που μεταφέρουν το πολύ 12 οδηγούς. 


2. Αντοχή σκάφους. 

(α) Η αντοχή του σκάφους για την εκτέλεση τέτοιων 
πλόων πρέπει να ικανοποιεί τις απαιτήσεις των διατάξεων 
που ισχύουν κάθε φορά και να αποδεικνύεται με την υπο¬ 
βολή στον ΚΕΕΠ των απαιτούμενων σχεδίων και μελετών. 

(β) Πλοία εντεταγμένα σε κλάση νηογνώμονα ή κατα¬ 
σκευασμένα με σχέδια εγκεκριμένα από νηογνώμονα, 
έστω και αν δεν έχουν ενταχθεί στην κλάση του ή έχουν 
παύσει να διατηρούν την κλάση του για αίτια που δεν αφο¬ 
ρούν την αντοχή τους, δεν υποχρεούνται να υποβάλλουν 
στον ΚΕΕΠ μελέτη αντοχής, εφόσον εκτελούν την κατη¬ 
γορία των πλόων που αναφέρεται στην κλάση τους ή για 
την οποία έχουν εγκριθείτα σχέδιά τους θεωρημένα αντί¬ 
γραφα των οποίων πρέπει να έχουν υποβληθεί στον ΚΕ¬ 
ΕΠ, και το πλοίο ανταποκρίνεται προς αυτά. 

3. Αποχέτευση - θυρίδες εκροής. 

(α) Οι θυρίδες εκροής σε κάθε πλευρά θα έχουν συνο¬ 
λική διατομή τουλάχιστον: 

Α= Ι_/30τετραγωνικά μέτρα, όπου: 

Ι_ = μήκος καταστρώματος οχημάτων σε μέτρα. 

Τα παραπάνω ανοίγματα πρέπει να βρίσκονται όσο το 
δυνατό πιο κοντά στο κατάστρωμα να είναι κατανεμημένα 
έτσι ώστε να εξασφαλίζεται η πληρέστερη εξαγωγή των 
νερών και να είναι εφοδιασμένα με μέσα κλεισίματος [που 
να μην επιτρέπουν την εισαγωγή νερών απάτην θάλασσα. 

Τα κλεισίματα αυτά πρέπει να είναι τέτοιας κατασκευής 
ώστε να εξασφαλίζεται η αποτελεσματική λειτουργία 
τους σε κάθε περίπτωση. 

(β) Εκτός από τα παραπάνω ανοίγματα, πρέπει να κατα¬ 
σκευάζονται ευδίαιοι (μπούνια), ένας τουλάχιστον σε κά¬ 
θε πλευρά, όχι μικρότερης διαμέτρου από 150 χιλιοστά. 

Η θέση των ευδιαίων αυτών πρέπει να βρίσκεται στο χα¬ 
μηλότερο σημείο του χώρου οχημάτων στην έμφορτη 
διαγωγή του πλοίου .Οι ευδίαιοι αυτοί πρέπει να είναι εφο¬ 
διασμένοι με ανεπίστροφη βαλβίδα στηνπλευράτου σκά¬ 
φους, να είναι ισχυρής κατασκευής και να προστατεύο¬ 
νται με δικτυωτό πλέγμα το οποίο τοποθετείται στο κατά¬ 
στρωμα και δεν θα επηρεάζει ουσιαστικά την καθαρή 
διατομή των οχετών. 

4. Γραμμές φόρτωσης - Ύψος πρώρας. 

(α) Στα πλοία της κατηγορίας αυτού του κεφαλαίου 
εφαρμόζονται οι αντίστοιχες διατάξεις του Κανονισμού 
'Περί γραμμών φορτώσεως πλοίων εκτελούντων πλόες 
εσωτερικού που ισχύει κάθε φορά. 

(β) Εκτός των παραπάνω μπορούν να εφαρμοστούν και 
οι επόμενες εναλλακτικές διατάξεις για το απαιτούμενο 
ύψος στην πρωραία κάθετο: 

(ι) Σε απόσταση τουλάχιστον 0,05 του μήκους μεταξύ 
των καθέτων του πλοίου, που μετράται από την πρωραία 
κάθετο, μπορεί να τοποθετηθεί δεύτερη θύρα καιροστε- 
γούςτύπου. 

Για το τμήμα του χώρου οχημάτων, μεταξύ καταπέλτη 
και δεύτερης θύρας πρέπει να προβλέπονται μέσα κλεισί¬ 
ματος της οροφής κατά τον πλου, καιροστεγούς τύπου. 

(ιι) Η απόσταση της οροφής του παραπάνω χώρου από 
την ίσαλο θέρους στην πρωραία κάθετο δεν πρέπει να εί¬ 
ναι μικρότερη από αυτή που προβλέπεται από τις αντί¬ 
στοιχες διατάξεις της Διεθνούς Σύμβασης «Περί Γραμ- 
μών Φορτώσεως 1966». 

(ιιι) Στονπαραπάνω κλειστό κατάτηνδιάρκειατου πλου, 
χώρο του πρόστεγου, πρέπει να προβλέπονται μέσα απά- 
ντλησης των νερών, με σωλήνα διαμέτρου όχι μικρότερης 
των 50 χιλιοστών. 

Ο σωλήνας αυτός θα είναι συνδεδεμένος δια μέσου επι- 

στομίων και φίλτρων με αντλία ικανοποιητικής δυνατότη¬ 
τας απάντλησης νερών. 

5. Ευστάθεια στην άθικτη κατάσταση. 

Εφαρμόζονται οι διατάξεις του Κανονισμού «περί ευ¬ 
στάθειας φορτηγών πλοίων» που ισχύει κάθε φορά. 

6. Λοιπές απαιτήσεις εκτέλεσης πλόων. 

Για την εκτέλεση πλόων εκτός προστατευμένων περιο¬ 
χών, από οχηματαγωγά πλοία ανοικτού τύπου που χρησι¬ 
μοποιούνται ως φορτηγά, πρέπει να ικανοποιούνται και οι 
ακόλουθες πρόσθετες απαιτήσεις: 

(α) Ο πλους εκτελείται εφόσον οι καιρικές συνθήκες 
που επικρατούν ή πρόκειται να επικρατήσουν, στη δια¬ 
δρομή του πλου, σύμφωνα με το μετεωρολογικό δελτίο 
της ΕΜΥ δεν είναι έντασης πάνω από 6 ΒΕΑυΕΟΒΤ. Η 
απαίτηση αυτή πρέπει να σημειώνεται στο Πρωτόκολλο 
Γενικής Επιθεώρησης (Π.Γ.Ε.) του πλοίου. 

(β) Το φορτίο είναι κατανεμημένο, στοιβαγμένο και εχ- 
μασμένο επάνω στο κατάστρωμα σύμφωνα με τους κανό¬ 
νες της ναυτικής τέχνης. 

(γ) Καθορίζονται λιμάνια καταφυγής ή ασφαλούς αγκυ¬ 
ροβολιάς, κατά το μήκος διαδρομής του πλου. 

Γ ια την τήρηση των πιο πάνω πρόσθετων απαιτήσεων 
υπεύθυνος είναι ο πλοίαρχος του πλοίου. 

Άρθρο 30 

Περιπτώσεις εκτέλεσης εκτάκτων μεμονωμένων 
πλόων έξω από προστατευμένες ή ειδικά 
προστατευμένες περιοχές, οχηματαγωγών πλοίων 
ανοικτού τύπου που χρησιμοποιούνται ως φορτηγά 

Ο ΚΕΕΠ επιτρέπει κατ' εξαίρεση την εκτέλεση πλόων 
εκτός προστατευμένων ή ειδικά προστατευμένων περιοχών 
, σε οχηματαγωγά πλοία ανοικτού τύπου που χρησιμοποι¬ 
ούνται ως φορτηγά και δεν πληρούν τις απαιτήσεις του άρ¬ 
θρου 29, εφόσον συντρέχουν οι ακόλουθες προϋποθέσεις: 

(α) Δεν προσφέρεται για την εκτέλεση μεταφορών στην 
περιοχή άλλο κατάλληλο πλοίο ή εναλλακτικό μεταφορι¬ 
κό μέσο ξηράς. 

(β) Το πλοίο κρίνεται κατάλληλο από πλευράς κατα¬ 
σκευής και λοιπών χαρακτηριστικών για την συγκεκριμέ¬ 
νη περίπτωση. 

(γ) Η συνολική διαδρομή του πλου από το αρχικό λιμάνι 
φόρτωσης μέχρι το τελικό λιμάνι εκφόρτωσης δεν υπερ¬ 
βαίνει τα εξήντα (60) ναυτικά μίλια και το πλοίο δεν απο¬ 
μακρύνεται από τις ακτές περισσότερο από δέκα (10) 
ναυτικά μίλια. 

(δ) Οι καιρικές συνθήκες που επικρατούν ή πρόκειται να 
επικρατήσουν στην διαδρομή του πλου, σύμφωνα με το 
μετεωρολογικό δελτίο της ΕΜΥ δεν θα είναι έντασης με¬ 
γαλύτερης των 5 βαθμών της κλίμακας ΒΕΑυΡΟΗΤ. 

(ε) Εξασφαλίζεται η κατανομή φορτίου, η στοιβασία και 
η έχμασή του, κατά τους κανόνες της ναυτικής τέχνης και 
δεν παραβιάζεται το επιτρεπόμενο όριο αντοχής του κα¬ 
ταστρώματος. 

(στ)Τα σωστικά μέσα του πλοίου είναι ανάλογα του επι- 
χειρούμενου πλου και υπάρχει η δυνατότητα τηλεπικοι¬ 
νωνιακής επαφής μεταξύ πλοίου και ξηράς. 

Άρθρο 31 

Εκτέλεση πλόων από οχηματαγωγά πλοία ανοικτού 
τύπου εκτός προστατευμένων ή ειδικά ή εποχιακά 
προστατευμένων περιοχών για δεξαμενισμό 
ή ετήσια επιθεώρηση 

Τα οχηματαγωγά πλοία που εκτελούν πλόες μέσα σε 
προστατευμένες περιοχές μπορούν μετά από έγκριση της 
ΔΕΕΠ να πλέουν χωρίς φορτίο και επιβάτες προς Πειραιά 


ή άλλες περιοχές για εκτέλεση δεξαμενισμού , ετήσιας 
επιθεώρησης, διενέργεια επισκευής ή μετασκευής υπό 
τον όρο ότι θα τηρούνται οι ακόλουθες προϋποθέσεις, 
που θα ελέγχονται από τις κατά τόπους Λιμενικές Αρχές: 

(α) Οι καιρικές συνθήκες που επικρατούν ή πρόκειται να 
επικρατήσουν , στη διαδρομή του πλου , σύμφωνα με το 
μετεωρολογικό δελτίο της ΕΜΥ δεν θα είναι έντασης με¬ 
γαλύτερης των 5 βαθμών της κλίμακας ΒΕΑυΕΟΒΤ. 

(β) Καθορίζεται από τον Πλοίαρχο διαδρομή ώστε σε 
περίπτωση επιδείνωσης των καιρικών συνθηκών να είναι 
δυνατή η προσέγγιση του πλοίου σε ασφαλή αγκυροβό¬ 
λια για προστασία, μέχρι βελτίωσης του καιρού. 

(γ) Υπάρχει δυνατότητα τηλεπικοινωνιακής επαφής με¬ 
ταξύ πλοίου και ξηράς. 

(δ) Το πλοίο κατά τη διάρκεια του πλου δεν απομακρύ¬ 
νεται από τις ακτές περισσότερο από δέκα (10) ναυτικά μί¬ 
λια, εκτός εάν αυτό δεν είναι φυσικά δυνατό. 

Άρθρο 32 

Εκτέλεση πλόων οχηματαγωγών πλοίων ανοικτού 
τύπου από λιμάνια του εσωτερικού σε λιμάνια του 
εξωτερικού ή μεταξύ λιμανιώντου εξωτερικού 

1. Οχηματαγωγά πλοία ανοικτού τύπου όταν χρησιμο¬ 
ποιούνται ως φορτηγά και πληρούν τις προϋποθέσεις του 
άρθρου 29 μπορούν να εκτελούν πλόες από λιμάνια του 
εσωτερικού προς λιμάνια του εξωτερικού, εφόσον οι πε¬ 
ριοχές εκτέλεσης των πλόων είναι αντίστοιχης έκτασης 
και χαρακτηριστικών με τον Ελλαδικό θαλάσσιο χώρο. 

2. Οχηματαγωγά πλοία ανοικτού τύπου, προκειμένου 
να απασχοληθούν ως φορτηγά στο εξωτερικό ή ως επι¬ 
βατηγό μεταξύ λιμανιώντης ιδίας χώρας του εξωτερικού 
πλην κράτους μέλουςτης Ευρωπάίκής'Ενωσηςπρέπεινα 
συμμορφώνονται με τις απαιτήσεις των αντίστοιχων κα¬ 
τηγοριών πλόων μεταξύ ελληνικών λιμανιών. 

3. Εάν ο πλους μετάβασης από το λιμάνι εσωτερικού 
προς το λιμάνι εξωτερικού, δεν είναι αντίστοιχης κατηγο¬ 
ρίας με τους πλόες που επιτρέπεται να εκτελεί το πλοίο 
ανάλογα με την κατηγορία του, ο πλους αυτός θα εκτε- 
λείται με τις ακόλουθες προϋποθέσεις: 

(α) Χωρίς φορτίο και επιβάτες. 

(β) Οι καιρικές συνθήκες που επικρατούν ή πρόκειται να 
επικρατήσουν , στη διαδρομή του πλου , σύμφωνα με το 
μετεωρολογικό δελτίο της ΕΜΥ δεν θα είναι έντασης με¬ 
γαλύτερης των 5 βαθμών της κλίμακας ΒΕΑυΕΟΒΤ. 

(γ) Λαμβάνονται από τον Πλοίαρχο όλα τα κατάλληλα 
μέτρα για την ασφαλή εκτέλεση του συγκεκριμένου πλου. 

(δ) Υπάρχει δυνατότητα τηλεπικοινωνιακής επαφής με¬ 
ταξύ πλοίου και ξηράς ή μεταξύ πλοίου και άλλων πλοίων 
της περιοχής εκτέλεσης του πλου. 

(ε) Τα σωστικά μέσα του πλοίου είναι ανάλογα του επι- 
χειρούμενου πλου για φορτηγά πλοία. 

(στ) Πριν από τον απόπλου καθορίζεται από τον πλοί¬ 
αρχο η διαδρομή του πλου καθώς και τα λιμάνια καταφυ¬ 
γής ή τα ασφαλή αγκυροβόλια. 

ΤΜΗΜΑ IV 

ΣΤΟΙΒΑΣΙΑ ΚΑΙ ΑΣΦΑΛΗΣ ΤΟΠΟΘΕΤΗΣΗ ΟΧΗΜΑΤΩΝ 

Άρθρο 33 

Εξοπλισμός έχμασης 

1. Όλα τα οχηματαγωγά πλοία πρέπει να φέρουν μόνιμο 
και φορητό εξοπλισμό για την έχμαση των οχημάτων που 
παραλαμβάνουν, ο οποίος πρέπει να ανταποκρίνεται στις 
απαιτήσεις που αναφέρονται στις επόμενες παραγράφους. 

2. Μόνιμος εξοπλισμός. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2727 


(α) Σε όλους τους χώρους οχημάτων στους οποίους 
μπορούν να παραληφθούν φορτηγά οχήματα μικτού βά¬ 
ρους άνω των 3,5 τόνων πρέπει να υπάρχει μόνιμο σύ¬ 
στημα έχμασης εγκεκριμένο από τον Κ.Ε.Ε.Π. Τα σημεία 
του συστήματος πρέπει να συντηρούνται από το πλήρω¬ 
μα και να αντικαθίστανται χωρίς καθυστέρηση με μέριμνα 
του επικεφαλής των υπευθύνων φόρτωσης σε περίπτωση 
φθοράς ή ζημίας. 

(β) Το είδος, η αντοχή και η θέση των σημείων πρέπει να 
είναι υπολογισμένα έτσι ώστε να εξυπηρετούνται με 
ασφάλεια όλα τα φορτηγά οχήματα μικτού βάρους άνω 
των 3,5 τόνων. 

(γ) Προκειμένου για οχηματαγωγά πλοία που η τρόπιδα 
τους τέθηκε ή η μετασκευή σε 0/Γ άρχισε την 1 -9-1988 ή 
μεταγενέστερα η απόσταση των σημείων κατά μεν το 
εγκάρσιο μπορεί να κυμαίνεται από 2,5 έως 3,5 μ., κατά δε 
το διάμηκες δεν πρέπει να υπερβαίνει στις κατηγορίες I, 
II, III και IVτα 2,5 μ. και στις κατηγορίες IV, VI και VII τα 3 μ. 

Στα υπάρχοντα πλοία, εφ’ όσον ο μόνιμος εξοπλισμός 
που διαθέτουν κρίνεται ότι δεν είναι ικανοποιητικός θα ζη¬ 
τείται η συμπλήρωσή του. 

(δ) Η ελάχιστη αντοχή των σημείων αυτών χωρίς μόνιμη 
παραμόρφωση πρέπει να είναι προκειμένου για οχηματα¬ 
γωγά πλοία κατηγοριών I, II, III και IV, δώδεκα (12) τόνοι 
(120 ΚΝ) και προκειμένου για οχηματαγωγά πλοία κατη¬ 
γοριών V, VI και VII, έξι (6) τόνοι (60 ΚΝ). 

(ε) Σχεδιαγράμματα και αναγκαίες λεπτομέρειες για τη 
διάταξη και θέση του μόνιμου εξοπλισμού πρέπει να περιέ- 
χονται στο Εγχειρίδιο Στοιβασίας και Στερέωσης οχημάτων. 

3. Φορητός εξοπλισμός. 

(α) Πρέπει να διατίθεται σε προσιτές θέσεις φορητός 
εξοπλισμός έχμασης σε αριθμό επαρκή για το 50% του 
αριθμού των φορτηγών οχημάτων μικτού βάρους άνω 
των 3,5 τόνων που μπορούν να φορτωθούν στο πλοίο, 
ώστε να καλύψουν όλο το κατάστρωμα οχημάτων. 

(β) Ο φορητός εξοπλισμός περιλαμβάνει συνδέσμους 
έχμασης (αλυσίδες, συρματόσχοινα, ιμάντες ή άλλα ισο¬ 
δύναμα μέσα) με αντίστοιχο αριθμό εξαρτημάτων ρύθμι¬ 
σης της τάσης τους (εντατήρες) και κατάλληλων μέσων 
που εξασφαλίζουν σταθερή αγκίστρωση στις υποδοχές 
έχμασης του πλοίου και των οχημάτων. 

Επιπρόσθετα πρέπει να διατίθενται τάκοι για την εξυπη¬ 
ρέτηση όλωνανεξαιρέτωςτωνοχημάτωνπου μπορούν να 
παραληφθούν. 

Στα οχηματαγωγά πλοία που μεταφέρουν συνήθως ρυ- 
μουλκούμενα οχήματα ή οχήματα μεγάλου μικτού βά¬ 
ρους πρέπει να διατίθεται ανάλογος αριθμός μηχανικών 
ή υδραυλικών ανυψωτήρων (γρύλων) ή ειδικών υποστη¬ 
ριγμάτων για την κατάλληλη στερέωση των οχημάτων 
ώστε να αποφεύγονται μεγάλες ταλαντώσεις. 

(γ) Ο φορητός εξοπλισμός υπόκειται σε τακτική συντή¬ 
ρηση από το πλήρωμα και αντικαθίστανται χωρίς καθυ¬ 
στέρηση, με μέριμνα του επικεφαλής των υπευθύνων 
φόρτωσης, όσοι σύνδεσμοι έχμασης, εξαρτήματα και μέ¬ 
σα υφίστανται φθορές ή ζημίες που τα καθιστούν ακα¬ 
τάλληλα. 

(δ) Η ελάχιστη αντοχή των συνδέσμων έχμασης, χωρίς 
μόνιμη παραμόρφωση, πρέπει να είναι, προκειμένου για 
οχηματαγωγά πλοία που η τρόπιδα τους τέθηκε ή η μετα¬ 
σκευή σε Ο/Γ άρχισε την 1-9-1988 ή μεταγενέστερα κατη¬ 
γοριών I, II, III και IV, δώδεκα (12) τόνοι (120 ΚΝ) και προκει¬ 
μένου για οχηματαγωγά πλοία που η τρόπιδά τους τέθηκε 
ή η μετασκευή σε Ο/Γ άρχισε την 1-9-1988 ή μεταγενέστε¬ 
ρα κατηγοριών V, VI και VII, έξι (6) τόνοι (60 ΚΝ). 


Στα οχηματαγωγά πλοία που τρόπιδά τους έχει τεθεί ή η 
μετασκευή τους σε Ο/Γ άρχισε πριν την 01 -9-1988 η ελάχι¬ 
στη αντοχή των συνδέσμων έχμασης, χωρίς μόνιμη παρα¬ 
μόρφωση, μπορεί να είναι μικρότερη των 12 τόνων (120 
ΚΝ) και πάντως μέχρι και έξι (6) τόνους (60 ΚΝ), μετηνπρο- 
ϋπόθεση ότι διατίθεται αριθμός συνδέσμων αναλογικά με¬ 
γαλύτερος από αυτόν που προκύπτει από την εφαρμογή 
της διατάξεωςτης παραγράφου 3(α) του άρθρου αυτού. 

(ε) Ενημερωμένος κατάλογος όλου του φορητού εξο¬ 
πλισμού έχμασης πρέπει να περιέχεται στο Εγχειρίδιο 
Στοιβασίας και Στερέωσης οχημάτων. Ο κατάλογος αυ¬ 
τός δεν θα μεταβάλλεται παρά μόνο ύστερα από έγκριση 
τον Κ.Ε.Ε.Π. 

4. Δοκιμές αντοχής. 

(α) Ο μόνιμος και φορητός εξοπλισμός έχμασης υπό- 
κειται σε δοκιμές αντοχής, ως ακολούθως: 

(1) Μόνιμος εξοπλισμός. 

Τα μόνιμα σημεία έχμασης δοκιμάζονται προς διαπί¬ 
στωση της συμμόρφωσής τους με τις απαιτήσεις της πα¬ 
ραγράφου 2(δ) του άρθρου αυτού. 

(2) Φορητός εξοπλισμός. 

Οι σύνδεσμοι έχμασης δοκιμάζονται προς διαπίστωση 
της συμμόρφωσής τους με τις απαιτήσεις της παραγρά¬ 
φου 3(δ) του άρθρου αυτού, κάθε πέντε χρόνια. 

Η δοκιμή γίνεται σε συνδυασμό μετά εξαρτήματα ρύθ¬ 
μισης της τάσης τους, μπορεί δε να γίνεται και σε συνδυα¬ 
σμό με τα σημεία έχμασης του πλοίου ή των οχημάτων. 

Παράταση μέχρι ένα χρόνο στο ανωτέρω χρονικό διά¬ 
στημα μπορεί να χορηγηθεί, εφ’ όσον από μακροσκοπική 
εξέταση των συνδέσμων διαπιστωθεί ότι η κατάστασή 
τους είναι καλή και δεν υπάρχουν ενδείξεις φθοράς ή πα¬ 
ραμόρφωσης. 

(β) Μετά την εκτέλεση των παραπάνω δοκιμών εκδίδε- 
ται πιστοποιητικό στο οποίο αναγράφεται το φορτίο δοκι¬ 
μής. Το φορτίο αυτό σημαίνεται με μόνιμο τρόπο στο σύν¬ 
δεσμο έχμασης. 

Το πιστοποιητικό αυτό, με μέριμνα του επικεφαλής των 
υπευθύνων φόρτωσης, πρέπει να φυλάσσεται σε ειδικό 
φάκελο του πλοίου μαζί μετο εγχειρίδιο που προβλέπεται 
από το άρθρο 34. 

Άρθρο 34 

Εγχειρίδιο Στοιβασίας και Στερέωσης Οχημάτων 

Η φόρτωση των οχηματαγωγών γίνεται: 

(α) σύμφωνα με το Εγχειρίδιο Στοιβασίας και Στερέω¬ 
σης Οχημάτων με το οποίο πρέπει να είναι εφοδιασμένα 
όλα τα οχηματαγωγά πλοία και 

(β) τις ειδικώτερες σχετικές διατάξεις του εκάστοτε 
ισχύοντος Γενικού Κανονισμού Λιμένος. 

2. Το Εγχειρίδιο Στοιβασίας και Στερέωσης Οχημάτων 
συντάσσεται και υπογράφεται από ναυπηγό, σύμφωνα με 
τις διατάξεις που ισχύουν για το δικαίωμα σύνταξης και 
υπογραφής σχεδίων, μελετών κλπ. και ελέγχεται από τον 
Κ.Ε.Ε.Π. ως προς την πληρότητά του σύμφωνα με τις 
απαιτήσεις του παρόντος Κανονισμού. Το εγχειρίδιο πρέ¬ 
πει να περιλαμβάνει τα ακόλουθα : 

Εισαγωγή: Χαρακτηριστικά στοιχεία του πλοίου και γε¬ 
νικές παρατηρήσεις για τη σημασία του εγχειριδίου. 

Κεφάλαιο Α': Εξοπλισμός έχμασης. 

Κεφάλαιο Β': Σχεδιαγράμματα και οδηγίες στοιβασίας 
και έχμασης οχημάτων. Χαρακτηριστικές περιπτώσεις. 

3. Αντίγραφο του εγχειριδίου αυτού παραμένει στον 
ατομικό φάκελο του πλοίου που τηρείται στον Κ.Ε.Ε.Π. 

4. Εφόσον από την εφαρμογή του εγχειριδίου προκύπτει 
ότι ορισμένα από τα στοιχεία του μπορούν να συμπληρω- 

θούν, τροποποιηθούν ή μελετηθούν, ο Πλοίαρχος παρέχει 
τις αναγκαίες πληροφορίες προς τον συντάκτη για να επι¬ 
φέρει τις αναγκαίες μεταβολές. Στην περίπτωση αυτή το 
νέο εγχειρίδιο θα αντικαθιστά το προηγούμενο. 

5. Λεπτομέρειες για τη σύνταξη του Εγχειριδίου Στοι- 
βασίας και Στερέωσης Οχημάτων περιλαμβάνονται στο 
Παράρτημα II του Κανονισμού αυτού. 

6. Στα Ε/Γ-Ο/Γ πλοίων ανοικτού τύπου που εκτελούν 
πλόες εντός λιμενικής περιοχής ( κατά τον ορισμό της 
οδηγίας 98/18/ΕΚ) συνολικής διαδρομής μέχρι 3 ν. μ. εξα- 
σφαλίζεταιη δυνατότητα ανοίγματοςτωνθυρώντων οχη¬ 
μάτων τουλάχιστον από τη μια πλευρά, με κατασκευαστι¬ 
κό τρόπο ή με άλλο τρόπο εγκεκριμένο από τον ΚΕΕΠ. 

ΤΜΗΜΑV 

Φ/Γ-Ο/Γ ΠΛΟΙΑ ΠΟΥ ΠΑΡΑΛΑΜΒΑΝΟΥΝ 
ΜΕΧΡΙ 12 ΟΔΗΓΟΥΣ 

Αρθρο 35 
Ορισμοί 

Γιατις ανάγκες του κεφαλαίου αυτού και μόνον νοείται: 

(α) “Όχημα”: Κάθε όχημα δημόσιας ή ιδιωτικής χρήσης 
που προορίζεται για τη μεταφορά επιβατών ή φορτίων συ¬ 
μπεριλαμβανομένων και των οχημάτων τα οποία μεταφέ- 
ρονται χωρίς οδηγούς. 

(β) “Οδηγός οχήματος”: Κάθε πρόσωπο που συνδέεται 
με το μεταφερόμενο όχημα με σχέση οδηγού ή συνοδη- 
γού ή συνοδού φορτίου. Σ’ αυτόν τον ορισμό δεν συμπε- 
ριλαμβάνονται οι οδηγοί επιβατηγών οχημάτων ιδιωτικής 
χρήσης , έστω και αν είναι κάτοχοι επαγγελματικής αδεί- 
ας οδηγού. 

(γ) “Επιβαίνοντες”: Ο Πλοίαρχος, το πλήρωμα, οι επι¬ 
βάτες, οι οδηγοί, συνοδηγοί και συνοδοί φορτίου. 

Αρθρο 36 

Εφαρμογή 

Οι διατάξεις του Κεφαλαίου αυτού εφαρμόζονται στα 
φορτηγά οχηματαγωγά πλοία που μπορούν να παραλαμ- 
βάνουν μέχρι 12 οδηγούς. 

Αρθρο 37 

Στοιχεία που υποβάλλονται 

Για την κατασκευή ή μετασκευή των πλοίων αυτού του 
Κεφαλαίου τα στοιχεία που πρέπει να υποβάλλονται είναι 
αυτά που προβλέπονται για τα Ε/Γ-Ο/Γ πλοία εκτός από 
τους υπολογισμούς της στεγανής υποδιαίρεσης και ευ¬ 
στάθειας έναντι βλάβης. 

Αρθρο 38 

Μεταφορά μέχρι 12 οδηγών 

Φορτηγά οχηματαγωγά πλοία, μπορούν να παραλαμ- 
βάνουν μέχρι 12 οδηγούς των οχημάτων που μεταφέρο- 
νται με αυτά, εφόσον πληρούν τις διατάξεις αυτού του Κε¬ 
φαλαίου. 

2. Οαριθμόςτωνοδηγώνπου μπορούν να επιβιβαστούν 
δεν μπορεί να είναι μεγαλύτερος των 12, καθορίζεται από 
τον ΚΕΕΠ και αναγράφεται στο Πιστοποιητικό Αξιοπλοίας 
του πλοίου. 

Αρθρο 39 

Ενδιαίτηση οδηγών 

Τα οχηματαγωγά πλοία αυτού του Κεφαλαίου πρέπει να 
διαθέτουν κατάλληλους χώρους ενδιαίτησης, που να 
πληρούν τουλάχιστον τις απαιτήσεις για την ενδιαίτηση 
του πληρώματος. 

Δεν απαιτούνται κοιτώνες, εφόσον οι πλόες δεν επιβά¬ 
λουν διανυκτέρευση στο πλοίο των οδηγών και συνοδηγών. 


Άρθρο 40 
Λοιπές απαιτήσεις 

Για τα σωστικά, πυροσβεστικά, τηλεπικοινωνιακά και λοι¬ 
πά μέσα ασφαλείας καθώς και την ευστάθεια των πλοίων 
της κατηγορίας αυτής εφαρμόζονται οι διατάξεις των αντί¬ 
στοιχων Κανονισμών που ισχύουν κάθε φορά για τα φορ¬ 
τηγά πλοία ανάλογα με την κατηγορία των πλόων τους. 

ΚΕΦΑΛΑΙΟ IV 
ΕΙΔΙΚΕΣ ΔΙΑΤΑΞΕΙΣ 

Άρθρο 41 

Έλεγχος ξένων πλοίων 

Οι διατάξεις του Κανονισμού αυτού, έχουν εφαρμογή 
και στα Ε/Γ-Ο/Γ πλοία με ξένη σημαία που δεν εμπίπτουν 
στο πεδίο εφαρμογής της οδηγίας 98/18/ΕΚ και παρα- 
λαμβάνουν επιβάτες ή φορτία από ελληνικά λιμάνια. 

ΜΕΡΟΣ Β' 

ΣΥΜΠΛΗΡΩΜΑΤΙΚΕΣ ΔΙΑΤΑΞΕΙΣ ΓΙΑ ΤΗΝ 

ΕΦΑΡΜΟΓΗ ΤΗΣ ΟΔΗΓΙΑΣ ΚΑΙ ΙΣΟΔΥΝΑΜΑ ΜΕΤΡΑ 

ΚΑΙ ΕΞΑΙΡΕΣΕΙΣ Ε/Γ ΠΟΥ ΕΜΠΙΠΤΟΥΝ ΣΤΟ ΠΕΔΙΟ 
ΤΗΣ ΟΔΗΓΙΑΣ 98/18/ΕΚ) 

Άρθρο 42 
Ορισμοί 

Για το μέρος αυτό ισχύουν οι ορισμοί του Π.Δ. 103/99 
«Κανόνες και πρότυπα ασφαλείας για τα επιβατηγό πλοία 
σύμφωνα με την οδηγία 98/18/ΕΚ του Συμβουλίου της 
17 ης Μαρτίου 1998" (Α 110) και οι ορισμοίτων άρθρων 1 και 
9 του παρόντος διατάγματος. 

Άρθρο 43 

Εφαρμογή 

1. Το μέρος αυτό εφαρμόζεται σε άλατα επιβατηγά πλοία 
που εκτελούν δρομολόγια μεταξύ ελληνικών λιμένων και 
εμπίπτουν στο πεδίο εφαρμογής της οδηγίας 98/18/ΕΚ. 

2. Στα πλοία αυτά εφαρμόζονται οι απαιτήσεις του Π.Δ. 
103/99 «Κανόνες και πρότυπα ασφαλείας για τα επιβατη¬ 
γό πλοία σύμφωνα με την οδηγία 98/18/ΕΚ του Συμβουλί¬ 
ου της 17 ης Μαρτίου 1998" (Α 110) με την επιφύλαξη των 
παρακάτω παραγράφων του άρθρου αυτού. 

3. Γιατα πλοία με ελληνική σημαία που υπάγονται στην 
υποπαράγραφο 3(γ) του άρθρου 6της Οδηγίας 98/18/ΕΚ, 
εφαρμόζονται οι απαιτήσεις του ΚΕΦΑΛΑΙΟΥ III πληντου 
άρθρου 14 του ΜΕΡΟΥΣ Ατού παρόντος διατάγματος. 

4. Γ ιατα πλοία με ελληνική σημαία που υπάγονται στην 
υποπαράγραφο 3(στ) του άρθρου 6 της Οδηγίας 
98/18/ΕΚ και για το χρονικό διάστημα μέχρι συμμορφώ- 
σεώς τους με τις απαιτήσεις της Οδηγίας εφαρμόζονται 
οι απαιτήσεις του ΚΕΦΑΛΑΙΟΥ III του ΜΕΡΟΥΣ Α του πα¬ 
ρόντος διατάγματος. 

Άρθρο 44 

Επέκταση απαιτήσεων 

Οι απαιτήσεις του άρθρου 15 του παρόντος διατάγμα¬ 
τος εφαρμόζονται και στα πλοία του Μέρους αυτού. 

Άρθρο 45 

Ισοδύναμες απαιτήσεις της Οδηγίας 94/57/ΕΚ 

Σε εφαρμογή της παραγράφου 2 του άρθρου 11 του 
Π.Δ. 32/97 «Κοινοί κανόνες και πρότυπα για τους Οργανι¬ 
σμούς επιθεώρησης και ελέγχου πλοίων και για τις συνα¬ 
φείς δραστηριότητες των ναυτικών αρχών σύμφωνα με 
την οδηγία 94/57/ΕΚ του Συμβουλίου της 22 Νοεμβρίου 
1994» (Α 35) οι απαιτήσεις των άρθρων 16 και 17 του πα- 

ρόντος διατάγματος εφαρμόζονται και στα πλοία του Μέ¬ 
ρους αυτού ως ισοδύναμοι κανόνες. 

Άρθρο 46 

Πρόσθετες απαιτήσεις ασφάλειας 

Σε εφαρμογή της παραγράφου 1 του άρθρου 7 της 
Οδηγίας 98/18/ΕΚ για τα πλοία του άρθρου 43 του παρό¬ 
ντος διατάγματος, τα οποία εκτελούνπλόες μεταξύ ελλη¬ 
νικών λιμένων ισχύουν: 

(α) οι απαιτήσεις του άρθρου 22, του παρόντος διατάγ¬ 
ματος και 

(β) στα μεν οχηματαγωγά πλοία οι απαιτήσεις του άρ¬ 
θρου 25 του παρόντος διατάγματος στα δε λοιπά (μη οχη¬ 
ματαγωγά) επιβατηγό πλοία οι διατάξεις του Κανονισμού 
'περί αριθμού των προωστηρίων μηχανών και ελικοφόρων 
αξόνων των επιβατηγών πλοίων’, όπως ισχύει κάθε φορά. 

Άρθρο 47 

Πρόσθετες απαιτήσεις πυρασφάλειας 

Σε εφαρμογή της παραγράφου 1 του άρθρου 7 της 
Οδηγίας 98/18/ΕΚ τα νέα Ε/Γ-Ο/Γ ανοικτού τύπου Κατη¬ 
γορίας Γ και Δ και όσα Κατηγορίας Α έχουν θέσει τηντρό- 
πιδά τους πριν από την 25-5-1980 πρέπει να πληρούν τις 
απαιτήσεις του άρθρου 28 του παρόντος διατάγματος. 

Άρθρο 48 

Ισοδύναμες απαιτήσεις ασφάλειας 

Σε εφαρμογή της παραγράφου 2 του άρθρου 7 της 
Οδηγίας 98/18/ΕΚ τα άρθρα 18, 27 και οι παράγραφοι 3, 
4, 5, 6, και 7 του άρθρου 26 του παρόντος διατάγματος 
ισχύουν και στα πλοία του άρθρου 43 του παρόντος δια¬ 
τάγματος ως ισοδύναμες απαιτήσεις προς αυτές του Πα¬ 
ραρτήματος I της ίδιας οδηγίας. 

Άρθρο 49 

Εξαιρέσεις νέων Ε/Γ-Ο/Γ κατηγορίας Γ και Δ 

1. Σε εφαρμογή της παραγράφου 3 του άρθρου 7 της 
Οδηγίας 98/18/ΕΚ σε όσα νέα επιβατηγό οχηματαγωγά 
κατηγορίας Γ και Δ που εκτελούν στην Ελλάδα πλόες 
εσωτερικού δεν είναι δυνατή η εφαρμογή των απαιτήσε¬ 
ων ευστάθειας της παραγράφου 1 (γ) του Μέρους Β του 
Κεφαλαίου 11-1 του Παραρτήματος I της Οδηγίας 
98/18/ΕΚ περί μεγίστου μοχλοβραχίονα επαναφοράς 
μπορεί να γίνει εναλλακτικά αποδεκτή από τον ΚΕΕΠ η 
εφαρμογή των απαιτήσεωνευστάθειαςτης Παραγράφου 
2.3.3 του Κεφαλαίου 2 του Διεθνούς Κώδικα Ταχυπλόων 
υπό την προϋπόθεση της επιβολής σε αυτά των λειτουρ¬ 
γικών περιορισμών της παρακάτω παραγράφου 3. 

2. Ο ΚΕΕΠ μπορεί να εξαιρεί επίσης σε εφαρμογή της 
παραγράφου 3 του άρθρου 7 της Οδηγίας 98/18/ΕΚ όλα 
τα παραπάνω πλοία κατηγορίας Γ από την απαίτηση για 
ελάχιστο ύψος πλώρης της Διεθνούς Σύμβασης «Περί 
Γραμμών Φορτώσεως του 1966» (ΙΟΙ_Ι_1966) υπό την προ¬ 
ϋπόθεση της επιβολής σε αυτά των λειτουργικών περιο¬ 
ρισμών της παρακάτω παραγράφου 3. 

3. Οι λειτουργικοί περιορισμοί επιβάλλονται από τον 
ΚΕΕΠ σε όσα πλοία εξαιρέθηκαν στα πλαίσια της παρα¬ 
γράφου 1 είτε της παραγράφου 2 του άρθρου αυτού προ- 
κειμένου να εξασφαλιστεί ένα ισοδύναμο επίπεδο ασφά¬ 
λειας στα πλοία της παραπάνω κατηγορίας με το μέτρο 
της απαγόρευσης του απόπλου τους κάθε φορά που οι 
αναμενόμενες να επικρατήσουν καιρικές συνθήκες δύνα- 
νται να προκαλέσουν κατάσταση θάλασσας με σημαντικό 
ύψος κύματος μεγαλύτερο από 1,5 μέτρο. Για την απλή 
εφαρμογή του μέτρου αυτού από τις κατά τόπους Λιμενι¬ 
κές Αρχές ο ΚΕΕΠ έχει περιλάβει σε Παράρτημα του Εγ¬ 


χειριδίου Ασφάλειας Ναυσιπλοΐας Αρ. 9, και ενημερώνει 
συνεχώς, τα όρια των ανεμολογικών στοιχείων (ένταση 
ανέμου στην κλίμακα ΒΕΑυΕΟΒΤ που αντιστοιχεί σε δι¬ 
εύθυνση ανέμου) για κάθε γνωστή διαδρομή. 

Άρθρο 50 

Εξαίρεση από σωσίβιες σχεδίες ανατρεπόμενες 
ή αυτόματης ανόρθωσης 

1. Όλα τα επιβατηγό - οχηματαγωγά πλοία που εκτε¬ 
λούν πλόες μεταξύ ελληνικών λιμανιών μπορούν εναλλα¬ 
κτικά προς τις απαιτήσεις της Οδηγίας 98/18/ΕΚ για σω¬ 
σίβιες σχεδίες αυτόματης ανόρθωσης ή ανατρεπόμενες, 
να εφοδιάζονται με σωσίβιες σχεδίες που πληρούν τις 
απαιτήσεις των Κανονισμών 111/39 ή 111/40 τηςΔΣ ΠΑΑΖΕΘ 
74 όπως τροποποιήθηκε με το π.δ. 126/87 (Α' 70). 

2. Ειδικώτερα στα υπάρχοντα επιβατηγό-οχηματαγωγά 
πλοία όσες σωσίβιες σχεδίες πληρούν τις απαιτήσεις των 
Κανονισμών 15ή ΙδτηςΔΣΠΑΑΖΕΘ74, όταναποσύρονται 
αντικαθίστανται με σωσίβιες σχεδίες οι οποίες πληρούντις 
απαιτήσεις των Κανονισμών 111/39 ή 111/40 της ΔΣ ΠΑΑΖΕΘ 
74 όπως τροποποιήθηκε με το Π.Δ. 126/87 (Α'70). 

Άρθρο 51 

Εξαίρεση από σωστικά μέσα 

Ο ΚΕΕΠ δύναται επίσης, σε εφαρμογή της παραγρά¬ 
φου 3 του άρθρου 7 της Οδηγίας 98/18/ΕΚ, να εξαιρεί: 

1. Ολα τα επιβατηγό πλοία που εκτελούν πλόες μεταξύ 
ελληνικών λιμένων Κατηγοριών Β, Γ και Δ και δύναται να 
υπαχθούν παράλληλα σε μία από τις Κατηγορίες V, VI και 
VII του άρθρου 11 του παρόντος από τις απαιτήσεις του 
Κανονισμού 2 του Κεφαλαίου III του Παραρτήματος I της 
Οδηγίας 98/18/ΕΚ που αφορούν στις: 

(α) πνευστές σωσίβιες σχεδίες 

(β) λέμβους διάσωσης και μέσα καθαίρεσης προδια¬ 
γραφών ΠΑΑΖΕΘ. 

Το σύνολο των επιβαινόντων καλύπτεται με τις προβλε- 
πόμενες από το Β.Δ. 36/1966 σωσίβιες λέμβους και πλευ- 
στικές συσκευές. Εναλλακτικά μπορεί να γίνουν αποδε¬ 
κτές από τον ΚΕΕΠ ως ισοδύναμες των σωσιβίων λέμβων 
ισάριθμες σωσίβιες σχεδίες και μία μηχανοκίνητη λέμβος 
διάσωσης με κατάλληλο μέσο καθαίρεσης. 

2. Τα δυναμικώς υποστηριζόμενα σκάφη, που υπάγο¬ 
νται στην υποπαράγραφο 4(β) του άρθρου 6της Οδηγίας 
98/18/ΕΚ και εκτελούσαν πλόες τοπικούς ή περιορισμέ¬ 
νης έκτασης ή μέσα σε προστατευμένες περιοχές μεταξύ 
ελληνικών λιμανιών προ της εφαρμογής της παραπάνω 
Οδηγίας εξαιρούνται από τις απαιτήσεις του άρθρου 
8.2.1 του Κώδικα Δυναμικώς Υποστηριζομένων Σκαφών. 
Αντ’ αυτού πρέπει να συμμορφώνονται προς τα άρθρα 88 
και89του Π.Δ.797/81 (ΦΕΚΑ209/10.8.1981). 

Άρθρο 52 

Εξαίρεση εποχιακών επιβατηγών πλοίων 
κατηγορίας Α και Β 

Ο ΚΕΕΠ μπορεί να εξαιρεί επίσης σε εφαρμογή της πα¬ 
ραγράφου 3του άρθρου 7της Οδηγίας 98/18/ΕΚτα επιβα¬ 
τηγό πλοία που μεταφέρουν το πολύ 49 επιβάτες και εκτε¬ 
λούν πλόες μεταξύ ελληνικών λιμανιών κατά τη θερινή πε¬ 
ρίοδο, (από 1ης Απριλίου μέχρι 31ης Οκτωβρίου), από τις 
απαιτήσεις της Οδηγίας 98/18/ΕΚ εάν συμμορφώνονται με 
τις απαιτήσεις της ελληνικής νομοθεσίας στο σύνολό της. 

Άρθρο Δεύτερο 
Παραρτήματα 

Προσαρτώνται και αποτελούν αναπόσπαστο μέρος του 
παρόντος διατάγματος τα ακόλουθα παραρτήματα 1, 11 και 111. 

ΠΑΡΑΡΤΗΜΑ I. 

ΚΑΘΟΡΙΣΜΟΣ ΠΡΟΣΤΑΤΕΥΜΕΝΩΝ ΚΑΙ ΕΙΔΙΚΑ 
ΠΡΟΣΤΑΤΕΥΜΕΝΩΝ ΠΕΡΙΟΧΩΝ ΠΛΟΥ 

1. Κριτήρια καθορισμού προστατευμένωνπεριοχώνπλου. 

Προστατευμένη περιοχή πλου καθορίζεται εκείνη η 

οποία συγκεντρώνει τις ακόλουθες προϋποθέσεις: 

(α) Η ετήσια συχνότητα σημαντικού ύψους κύματος με¬ 
γαλύτερου του 1,5 μέτρου, όπως αυτή υπολογίζεται με 
βάση τα στατιστικά στοιχεία της ετήσιας συχνότητας ανέ¬ 
μων κατά διεύθυνση και ένταση ή με απευθείας μετρήσεις 
ύψους κύματος, δεν υπερβαίνει σε ποσοστό το 15%. 

(β) Η μεγαλύτερη απομάκρυνση απάτην ακτή, τωνπλοί- 
ων που κινούνται μέσα σε αυτή, δεν υπερβαίνει κατά τη 
διάρκεια του πλου, τα δέκα (10) ν. μίλια. 

2. Κριτήρια καθορισμού ειδικά προστατευμένων περιο¬ 
χών πλου. 

Ειδικά προστατευμένη περιοχή πλου καθορίζεται εκεί¬ 
νη η οποία συγκεντρώνει τις ακόλουθες προϋποθέσεις: 

(α) Η ετήσια συχνότητα σημαντικού ύψους κύματος με¬ 
γαλύτερου του 1,5 μέτρου, όπως αυτή υπολογίζεται με 
βάση τα στατιστικά στοιχεία της ετήσιας συχνότητας ανέ¬ 
μων κατά διεύθυνση και ένταση ή με απευθείας μετρήσεις 
ύψους κύματος, δεν υπερβαίνει σε ποσοστό το 25%. 

(β) Η μεγαλύτερη απομάκρυνση απάτην ακτή, τωνπλοί- 
ων που κινούνται μέσα σε αυτή, δεν υπερβαίνει κατά τη 
διάρκεια του πλου, τα δέκα (10) ν. μίλια. 

3. Συνεχόμενες προστατευμένες ή ειδικά προστατευ- 
μένες περιοχές πλου. 

Αν κατά την εκτέλεση του πλου, από το λιμάνι αφετηρίας 
μέχριτο τελικό, το πλοίο προσεγγίζει σε ενδιάμεσα λιμάνια, 
οι διαδρομές των οποίων μεταξύ τους έχουν χαρακτηρι¬ 
στεί προστατευμένες ή ειδικά προστατευμένες περιοχές 
πλου, τότε ολόκληρη η διαδρομή θεωρείται προστατευμέ¬ 
νη ή ειδικά προστατευμένη έστω και εάν θεωρούμενη ως 
ενιαία διαδρομή δεν εμπίπτει στις παραπάνω κατηγορίες. 

4. Διαδικασία καθορισμού προστατευμένων ή ειδικά 
προστατευμένων περιοχών πλου. 

Για τον καθορισμό μιας περιοχής πλου ως προστατευ- 
μένης ή ειδικά προστατευμένης σύμφωνα με τις απαιτή¬ 
σεις των παρ. 1 και 2 αντίστοιχα αυτού του Παραρτήμα¬ 
τος, ακολουθείται η παρακάτω διαδικασία : 

(α) Η Υδρογραφική Υπηρεσία προσδιορίζει τις διευθύν¬ 
σεις και εντάσεις ανέμων που δημιουργούν σημαντικό 
ύψος κύματος μεγαλύτερο του 1,5 μέτρου στη συγκεκρι¬ 
μένη περιοχή πλου. 

(β) Η Εθνική Μετεωρολογική Υπηρεσία συγκεντρώνει 
τα στατιστικά ανεμολογικά στοιχεία όσο το δυνατόν πε¬ 
ρισσοτέρων ετών, όπως αυτά προκύπτουν από τους πλη- 
σιέστερους μετεωρολογικούς σταθμούς, ή τυχόν άλλες 
πηγές οι οποίες κατά την κρίση της αποδίδουν πιστότερα 
την κατάσταση στη συγκεκριμένη περιοχή πλου. Τα στοι¬ 
χεία αυτά περιλαμβάνονται σε πίνακα κατά διεύθυνση και 
ένταση ανέμων. 

(γ) Η αρμόδια Υπηρεσία του ΥΕΝ με βάση τα παραπάνω 
στοιχεία της Εθνικής Μετεωρολογικής Υπηρεσίας: 

(1) υπολογίζει την ετήσια συχνότητα των ανέμων που 
δημιουργούν σημαντικό ύψος κύματος μεγαλύτερο του 
1,5 μέτρου, 

(2) εξετάζει αν το πλοίο κατά τη διάρκεια του πλου απο¬ 
μακρύνεται ή όχι από την ακτή περισσότερο από δέκα (10) 
ν. μίλια, και 

(3) εισηγείται ανάλογα το χαρακτηρισμό ή όχι της συ¬ 
γκεκριμένης περιοχής πλου ως προστατευμένης ή ειδικά 
προστατευμένης. 


(δ) Η αρμόδια Υπηρεσία του ΥΕΝ εισηγείται επίσης και 
για το χαρακτηρισμό προστατευμένων ή ειδικά προστα¬ 
τευμένων περιοχών πλου, σύμφωνα με την παράγραφο 3 
αυτού του Παραρτήματος. 

Γ ια τον χαρακτηρισμό των εποχιακά προστατευμένων 
περιοχών ( κατά το θέρος ή τον χειμώνα) ακολουθείται η 
διαδικασία και χρησιμοποιούνται τα κριτήρια των παρα¬ 
πάνω παραγράφων, με την διαφορά ότι, αντί της ετήσιας 
συχνότητας, χρησιμοποιείται η συχνότητα κατά τη διάρ¬ 
κεια μόνο της εποχής που χαρακτηρίζεται (δηλ. μόνο του 
θέρους ή μόνο του χειμώνα). 

ΠΑΡΑΡΤΗΜΑ II 

ΚΑΤΕΥΘΥΝΤΗΡΙΕΣ ΟΔΗΓΙΕΣ ΓΙΑ ΤΗ ΣΥΝΤΑΞΗ 
ΤΟΥ ΕΓΧΕΙΡΙΔΙΟΥ ΣΤΟΙΒΑΣΙΑΣ ΚΑΙ ΣΤΕΡΕΩΣΗΣ 
ΟΧΗΜΑΤΩΝ 

Το Παράρτημα αυτό περιέχει κατευθυντήριες οδηγίες 
για τα στοιχεία που πρέπει να περιλαμβάνει το Εγχειρίδιο 
Στοιβασίας και Στερέωσης Οχημάτωντων Ο/Γ πλοίων, κα¬ 
τά Κεφάλαιο, έτσι ώστε η σύνταξη του να γίνεται κατά ενι¬ 
αίο τρόπο και η χρησιμοποίησή του να είναι ευχερής από 
τους υπεύθυνους φόρτωσης. 

ΕΓΧΕΙΡΙΔΙΟ ΣΤΟΙΒΑΣΙΑΣ ΚΑΙ ΣΤΕΡΕΩΣΗΣ ΟΧΗΜΑΤΩΝ 
ΤΟΥ.Ο/Γ. 


ΕΙΣΑΓΩΓΗ 

ΣΤΟΙΧΕΙΑ ΠΛΟΙΟΥ: ΟΝΟΜΑ: (Αρ. και λιμάνι νηολογίου) 
ΤΥΠΟΣ : (Ε/Γ-Ο/Γ ή Φ/Γ-Ο/Γ, ανοικτού ή κλειστού τύπου) 
ΔΔΣήΔΣΠ: 

Ολική Χωρητικότητα: 

Έτος ναυπήγησης: 


Ολικό μήκος: 

Μέσο μέγιστο βύθισμα: 

Αριθμ. επιβατών χειμώνα: 

Αριθμ. Καταστρωμάτων για φορτηγά: 

Επιφάνεια σε Μ 2 του παραπάνω χώρου 
οχημάτων: 

Χωρητικότητα του χώρου οχημάτων σε 
φορτηγά οχήματα διαστάσεων 


Καθαρή χωρητικότητα: 
Έτος μετασκευής: (αν 
έχει υποστεί) 

Ολικό πλάτος: 

ϋ.νν.: 

Αριθμ. επιβατών θέρους: 
Αριθμ. καταστρωμάτων 
για μικρά ιδιωτικά οχήματα: 
Επιφάνεια σε Μ 2 του πα 
ραπάνωχώρου οχημάτων: 
Σύστημα μείωσης των δια 
τοιχισμών 


Βάρος ανά τροχό ή άξονα κάθε καταστρώματος οχη¬ 
μάτων Πρωραία έλικα χειριςμών 
Συνολικό βάρος μεταφερομένων οχημάτων κατά τύπο 

(π.χ. φορτηγά.IX.) 

ΓΕΝΙΚΑ 

1 .Το εγχειρίδιο αυτό συντάχθηκε σύμφωνα με τις δια¬ 
τάξεις του ΠΔ . και αναφέρεται στους τρόπους 

φόρτωσης - στοιβασίας και όπου απαιτείται στερέωση 
των οχημάτων μετά μέσα έχμασης που υπάρχουν στο Ο/Γ 


Γ ια το σκοπό αυτό έχουν ληφθεί υπόψη οι διαστάσεις 
του χώρου οχημάτων, ο εξοπλισμός του πλοίου σε μέσα 
έχμασης, τα χαρακτηριστικά της συμπεριφοράς του πλοί¬ 
ου σε κακοκαιρία και οι ασκούμενες δυνάμεις στα οχήμα¬ 
τα, σε συνδυασμό με το είδος των ταξιδιών που εκτελεί το 

πλοίο και τις σχετικές διατάξεις του ΠΔ. 

2.Η φόρτωση, στοιβασία και στερέωση των οχημάτων 
στο πλοίο αυτό πρέπει να διενεργείται σύμφωνα με τις 
οδηγίες που αναφέρονται στα Κεφάλαια που ακολουθούν 
και σύμφωνα με τις διατάξεις του αναφερθέντος Π. Δια¬ 
τάγματος. Με τον τρόπο αυτό επιτυγχάνεται ο μεγαλύτε¬ 
ρος δυνατός βαθμός στερέωσης των οχημάτων και απο¬ 
φεύγονται ενδεχόμενες μετακινήσεις τους που μπορεί να 

δημιουργήσουν ζημιές στα ίδια ή τα παρακείμενα αυτά 
οχήματα και εγκάρσιες κλίσεις στο πλοίο. 

3.Ανεξάρτηταόμωςαπότ’ ανωτέρω, αν ο Πλοίαρχος το 
κρίνει αναγκαίο, μπορεί να λάβει πρόσθετα μέτρα που 
υπαγορεύουν η ναυτική τέχνη και εμπειρία και εφόσον 
σταθμίσει τους πιο κάτω παράγοντες : 

(α) Διάρκεια ταξιδιού. 

(β) Γεωγραφική περιοχή πλου. 

(γ) Αναμενόμενη κατάσταση θάλασσας. 

(δ) Μέγεθος, εξοπλισμός και συμπεριφορά του πλοίου 
σε διάφορες καταστάσεις θάλασσας. 

(ε) Τύποι και όγκος των μεταφερομένων οχημάτων. 

(στ) Τρόπος φόρτωσης και στοιβασίας των οχημάτων. 

ΚΕΦΑΛΑΙΟ Α' 

Εξοπλισμός έχμασης 

1. Σχεδιαγράμματα και λεπτομέρειες για τη διάταξη και 
θέση του μονίμου εξοπλισμού έχμασης. 

Στο κεφάλαιο αυτό αναφέρονται και εικονίζονται ο αριθ¬ 
μός, ο τύπος, το ασφαλές φορτίο εργασίας, και η θέση 
των μονίμων επί του πλοίου σημείων έχμασης. 

Τα στοιχεία αυτά περιλαμβάνονται σε απλά κατά το δυ¬ 
νατόν σχεδιαγράμματα για κάθε συγκεκριμένο χώρο πα¬ 
ραλαβής οχημάτων. 

2. Θέσεις και χώροι στοιβασίας του φορητού εξοπλι¬ 
σμού έχμασης με σχετικό σχεδιάγραμμα. 

Το σχεδιάγραμμα αυτό περιέχει τις θέσεις και τους χώ¬ 
ρους στοιβασίας του φορητού εξοπλισμού έχμασης, έτσι 
ώστε η χρησιμοποίησή του να είναι γρήγορη και εύκολη, και 
(α) τις αναγκαίες οδηγίες με σκαριφήματα ή εικόνες για 
τη χρήση του εξοπλισμού, 

(β) χαρακτηριστικές περιπτώσεις. 

3. Κατάλογος και στοιχεία του φορητού εξοπλισμού έχ¬ 
μασης με ένδειξη για την αντοχή των διαφόρων συνδέ¬ 
σμων, εξαρτημάτων και μέσων. 

Στον κατάλογο αυτό περιέχονται ο αριθμός και ο τύπος 
των φορητών μέσων έχμασης του πλοίου με χρήσιμες λε¬ 
πτομέρειες όπως: 

(α) Τα στοιχεία των κατασκευαστών εφόσον είναι δια¬ 
θέσιμα. 

(β) Η αντοχή των εντατήρων, γρύλων, σφιγκτήρων 

κ.λ.π. 

(γ) Το ασφαλές φορτίο εργασίας των συνδέσμων και 
εξαρτημάτων έχμασης (αλυσίδες, συρματόσχοινα, ιμά¬ 
ντες ράβδοι κ.λ.π). 

Επίσης περιγράφεται ο τρόπος λειτουργίας τους που 
συμπληρώνεται ανάλογα, με κατάλληλα σχεδιαγράμμα¬ 
τα και σκίτσα. 

ΚΕΦΑΛΑΙΟ Β' 

Σχεδιαγράμματα και οδηγίες στοιβασίας 
και έχμασης οχημάτων. 

Χαρακτηριστικές περιπτώσεις 

Στο Κεφάλαιο αυτό περιέχονται: 

1. Σχεδιαγράμματα των καταστρωμάτων οχημάτων στα 
οποία εμφαίνονται τα ακόλουθα: 

(α) Ο ωφέλιμος χώρος για τη στοιβασία των οχημάτων, 
(β) Τα σημεία ελέγχου των συστημάτων ασφαλείας του 
πλοίου (πυροσβεστικά μέσα, χειριστήρια επιστομίων, μη¬ 
χανισμούς καταπέλτη κ.λ.π.). 

2. Σχεδιαγράμματα που δείχνουν τρεις τουλάχιστον χα¬ 
ρακτηριστικές περιπτώσεις στοιβασίας και έχμασης οχη¬ 
μάτων, και εμφαίνονται οι διάδρομοι προσπέλασης μετα¬ 
ξύ οχημάτων και μεταξύ οχημάτων και πλευρών του πλοί¬ 


ου, όπωςπροβλέπεται από τις διατάξεις αυτού του Κανο¬ 
νισμού. 

Οι τρεις χαρακτηριστικές περιπτώσεις είναι: 

(α) Με τον ωφέλιμο χώρο οχημάτων γεμάτο με φορτη¬ 
γά οχήματα σε τρόπο που να ελαττώνεται στο ελάχιστο η 
δυνατότητα μετατόπισής τους. 

(β) Με τμήμα του χώρου οχημάτων που τα φορτηγά 
οχήματα είναι στοιβαγμένα με τον τρόπο του παραπάνω 
εδαφίου και τμήμα που φορτηγά οχήματα έχουν τη δυνα¬ 
τότητα μετακίνησης κατά το εγκάρσιο ή μεταξύ τους πα¬ 
ρεμβάλλοντας Ι.Χ. οχήματα. 

(γ) Όταν για τη στοιβασία ακέραιου αριθμού φορτηγών 
οχημάτων δεν επαρκεί το πλάτος του ωφέλιμου χώρου 
οχημάτων και μεταξύ του τελευταίου οχήματος και της 
πλευράς του πλοίου αφήνεται μεγάλο διάστημα. 

3. Η έχμαση των οχημάτων θα γίνεται όταν και όπου 
προβλέπουν οι διατάξεις αυτού του Κανονισμού. 

4. Το μέσο πλάτος των φορτηγών θαλαμβάνεται 2,5 μέ¬ 
τρα. 

ΠΑΡΑΡΤΗΜΑ III 

Προϋποθέσεις παραμονής επιβατών σε αυτοκινούμενα 
ή ρυμουλκούμενα τροχόσπιτα (οαπιρετε), κατά τον πλου 
Ε/Γ-Ο/Γ πλοίων βραχέων διεθνών πλόων κατά την θερινή 
περίοδο (1η Απριλίου -31η Οκτωβρίου). 

Αυτοκινούμενα ή ρυμουλκούμενα τροχόσπιτα, που 
φορτώνονται σε ” ανοικτούς χώρους φορτίου ΒΟ-ΒΟ” ή 
σε εκτεθειμένα στον καιρό καταστρώματα”, όπως ορίζο¬ 
νται στον κανονισμό 11-2/3 της ΔΣ ΠΑΑΖΕΘ 1974, όπως 
τροποποιήθηκε, Ε/Γ-Ο/Γ πλοίων με Ελληνική σημαία, που 
εκτελούν βραχείς διεθνείς πλόες, μπορούν να χρησιμο¬ 
ποιούνται κατά τη διάρκεια του πλου και κατά την θερινή 
περίοδο (1η Απριλίου -31η Οκτωβρίου). 

Γιατην παραμονή σε αυτά των επιβατών τους, εφόσον, 
επιπλέον των απαιτήσεων που προβλέπονται από άλλες 
διατάξεις για μεταφορά οχημάτων με πλοία, τηρούνται 
και τα ακόλουθα στους χώρους αυτούς : 

Καθ' όλη τη διάρκεια του ταξιδιού εξασφαλίζεται συνε¬ 
χής επιτήρηση του χώρου από εξουσιοδοτημένα και εκ¬ 
παιδευμένα μέλη του πληρώματος, σύμφωνα με λεπτο¬ 
μερείς οδηγίες του πλοιάρχου. Επιπρόσθετα εξασφαλί¬ 
ζεται τηλεοπτική εποπτεία των χώρων με μηχανές λήψης, 
κατάλληλα τοποθετημένες που θα παρακολουθούνται 
από σταθμό ελέγχου του πλοίου μόνιμα επανδρωμένο 
που βρίσκεται κατά προτίμηση στη γέφυρα. 

Η είσοδος και η παραμονή στους χώρους επιτρέπεται 
μόνον σε άτομα εφοδιασμένα, από την Υπηρεσία του 
πλοίου, με ειδική άδεια παραμονής. 

Προβλέπεται κατάλληλη και επαρκής σήμανση καθοδή¬ 
γησης προς τις εξόδους, τους σταθμούς 
συγκέντρωσης και τα σωστικά μέσα με φωσφορίζοντα 
σήματα και ενδείξεις. Επίσης σημαίνονται επαρκώς και 
κατά τον ίδιο τρόπο, οι ισχύουσες απαγορεύσεις, έκτων 
οποίων βασικές θεωρούνται οι ακόλουθες : 

(α) Απαγόρευση του καπνίσματος. 

(β) Απαγόρευση λειτουργίας των κινητήρων των οχη¬ 
μάτων. 

(γ) Απαγόρευση χρήσης θερμαντικών σωμάτων και 
εστιών, που μπορεί να προκαλέσουν πυρκάίά ή έκρηξη, 
(δ) Απαγόρευση χρήσης συσκευών υγραερίου. 
Εξασφαλίζεται ότι η δεξαμενή καυσίμων των τροχόσπι¬ 
των δεν δημιουργεί κινδύνους διαρροής. 

Οι χώροι φόρτωσης διατηρούνται στεγνοί και καθαροί 
καιτα καταστρώματα διαθέτουν αντιολισθητική επιφάνεια. 

Σε όλουςτουςχώρους υπάρχει άπλετος φωτισμός. Επί¬ 
σης εκτός από τον φωτισμό που εξασφαλίζεται από την 
πηγή ηλεκτρικής ενέργειας ανάγκης, υπάρχει επαρκής 
αριθμός φωτιστικών σωμάτων με συσσωρευτές τρίωρης 
τουλάχιστον διάρκειας, αυτόματης ενεργοποίησης, που 
καλύπτουν τις βασικές ανάγκες κυκλοφορίας και εξόδου 
από τους χώρους. 

Πλησίον των εξόδων διαφυγής, έξω από τους χώρους 
φόρτωσης τωντροχόσπιτων, υπάρχουν ενθέμια με ατομικά 
σωσίβια που καλύπτουν το σύνολο του μέγιστου αριθμού 
επιβατών που επιτρέπεται να παραμείνει στο χώρο και επι¬ 
πλέον 10% παιδικά. Για τον υπολογισμό του πιο πάνω αριθ¬ 
μού σωσιβίων, υπολογίζονται 3 άτομα ανά τροχόσπιτο. 

Εφόσον ο χώρος είναι στεγασμένος προβλέπεται μόνι¬ 
μο σύστημα ραντισμού με νερό ( ϋΒΕΝΘΗΕΒ) σύμφωνα 
με τις απαιτήσεις που ισχύουν για κλειστούς χώρους οχη¬ 
μάτων Ε/Γ - Ο/Γ πλοίων. 

Υπάρχει εγκατεστημένο σύστημα αναγγελίας πυρκάίάς 
με χειροκίνητους αναγγελτήρες τοποθετημένους σε κα¬ 
τάλληλες θέσεις και οπωσδήποτε σε όλες τις εισόδους 
και εξόδους του χώρου. 

Οι παροχές ηλεκτρικού ρεύματος προς τα τροχόσπιτα, 
εφόσον υπάρχουν, εξασφαλίζονται με εύκαμπτα ανθυ¬ 
γρά καλώδια ναυτικού τύπου εφοδιασμένα με στεγανούς 
ρευματοδότες και ρευματολήπτες. Θα προβλέπονται δια¬ 
τάξεις που δεν επιτρέπουν να σύρονται τα καλώδια επί 
του καταστρώματος ή να δημιουργούν προβλήματα 
ασφαλούς κυκλοφορίας. 

Οι χώροι φόρτωσης των τροχόσπιτων διαθέτουν επαρ¬ 
κή ανοίγματα, που εξασφαλίζουν συνεχή κυκλοφορία αέ¬ 
ρα, καθ' όλη τη διάρκεια του ταξιδιού. Ειδικότερα οι χώ¬ 
ροι αυτοί είναι ανοικτοί προς την πρύμνη και διαθέτουν 
πλευρικά ανοίγματα σε ποσοστό τουλάχιστον 10% της 
πλευρικής τους επιφάνειας, κατά το δυνατόν ομοιόμορ¬ 
φα κατανεμημένα ώστε να εξασφαλίζεται συνεχής κυκλο¬ 
φορία αέρα σε όλους τους χώρους καθ' όλη τη διάρκεια 
του πλου. 

Τα τροχόσπιτα τοποθετούνται κατά τρόπο ώστε να εξα¬ 
σφαλίζονται ελεύθεροι διάδρομοι διαφυγής και επικοινω¬ 
νίας από τις θύρες τους προς τις θύρες διαφυγής του χώ¬ 
ρου, πλάτους 0,80 μέτρων τουλάχιστον, άνευ εμποδίων 
και κατά το δυνατόν ευθύγραμμοι. Επίσης ανά διαστήμα¬ 
τα που δεν υπερβαίνουν τα 20 μέτρα περίπου, οι διάδρο¬ 
μοι αυτοί επικοινωνούν κατά το εγκάρσιο με διαδρόμους 
πλάτους 0,80 μέτρων τουλάχιστον. Στις θέσεις των εξό¬ 
δων διαφυγής εξασφαλίζεται ικανοποιητικός χώρος που 
να διευκολύνει την απρόσκοπτη έξοδο των επιβατών. 

Όλα τα τροχόσπιτα μετά την φόρτωση και στοιβασία 
τους, αναπτύσσουν και στερεώνουν στο κατάστρωμα τα 
συστήματα στήριξης και ανάρτησης τους και ακινητοποι- 
ούνται με τάκους στους τροχούς τους. 

Το πλοίο διαθέτει ικανό αριθμό κατάλληλων ιμάντων έχ- 
μασης εγκεκριμένου τύπου ή άλλα ισοδύναμα μέσα που 
χρησιμοποιούνται κατά την κρίση του πλοίαρχου για την 
έχμαση των τροχόσπιτων σε περίπτωση δυσμενών καιρι¬ 
κών συνθηκών. 

Φορτηγά οχήματα που τυχόν φορτώνονται στο ίδιο κα¬ 
τάστρωμα, δεν τοποθετούνται στις ίδιες κατά το εγκάρ¬ 


σιο σειρές με τα τροχόσπιτα, απέχουν από αυτά τουλάχι¬ 
στον 1,50 μέτρο κατά το διάμηκες δεν τοποθετούνται σε 
σημεία που εμποδίζουν ή αποκλείουν τις εξόδους διαφυ¬ 
γής και δεν μεταφέρουν επικίνδυνα φορτία. Η φόρτωση 
στον ίδιο χώρο με τα τροχόσπιτα βενζινοκίνητων οχημά¬ 
των πρέπει να αποφεύγεται. 

Σε περιπτώσεις δυσμενών καιρικών συνθηκών που είναι 
ενδεχόμενο να δημιουργήσουν κινδύνους για την ασφά¬ 
λεια των επιβατών, ο χώρος θα εκκενώνεται από τους επι¬ 
βάτες με εντολή και κατά την κρίση του πλοιάρχου. 

Στους χώρους φόρτωσης τωντροχόσπιτων υπάρχει εγκα¬ 
τεστημένο σύστημα γενικού συναγερμού και σύστημα με- 
γαφωνικής αναγγελίας για την μετάδοση των μηνυμάτων. 

Υπάρχουν εγκατεστημένοι στον χώρο τωντροχόσπιτων 
πυροσβεστήρες αφρού 45 λίτρων ή σκόνης 12 κιλών σε 
αναλογία 1 πυροσβεστήρας ανά 20 μέτρα μήκους για κά¬ 
θε πλευρά του χώρου. 

Διατίθεται για επίδοση σους επιβάτες των τροχόσπιτων 
πληροφοριακό έντυπο στην αγγλική και ελληνική γλώσσα 
που περιλαμβάνει τις λειτουργικές απαιτήσεις για την 
εκτελούμενη μεταφορά (είσοδος σε άτομα με ειδική 
άδεια, στήριξη και έχμαση των τροχόσπιτων, απαγόρευ¬ 
ση καπνίσματος, απαγόρευση λειτουργίας κινητήρων 
οχημάτων, απαγόρευση χρήσης θερμαντικών σωμάτων 
και συσκευών υγραερίου). 

Άρθρο Τρίτο 
Κυρώσεις 

Στους παραβάτες των διατάξεων του διατάγματος 
αυτού ανεξάρτητα από κάθε άλλη ποινική ή πειθαρχική 
ευθύνη επιβάλλονται οι κυρώσεις του άρθρου 45 του 
Ν.Δ. 187/73 (Α'261) “περί Κώδικος Δημοσίου Ναυτικού 
Δικαίου”όπως τροποποιήθηκε με το Π.Δ. 301/94 
(ΑΊ59). 

Άρθρο Τέταρτο 
Καταργούμενες Διατάξεις 

Από την έναρξη ισχύος του παρόντος Κανονισμού κα- 
ταργούνται: 

(α) Το Π .Δ. 256/88(ΦΕΚ 107 Α/1-6-1988) “ Κανονισμός 
Καταλληλότητας Οχηματαγωγών”. 

(β) Το Π.Δ. 55/90 (ΦΕΚ 23 Α/28-2-90) Τροποποίηση δια¬ 
τάξεων του Π.Δ. 256/88 “Κανονισμού Καταλληλότητας 
Οχηματαγωγών”. 

Άρθρο Πέμπτο 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση του παρόντος διατάγματος. 

Αθήνα, 3 Ιουλίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΧΡΗΣΤΟΣ ΠΑ¬ 
ΠΟΥΤΣΗΣ 

